title: Tomas Danilevičius

text: Kaudeksi 2006–2007 Danilevičius palasi Serie A:han Livornoon, jossa hän pelasi vain 13 ottelua. Seuraavaksi kaudeksi hän siirtyi Serie B:ssä pelaavaan Bolognaan, jonka jälkeen hän palasi taas Livornoon.


title: Tomas Danilevičius

text: Danilevičius toimii Liettuan jalkapallomaajoukkueen kapteenina ja häntä voidaan pitää yleisesti maansa parhaana jalkapalloilijana. Hänet valittiin Liettuan vuoden jalkapalloilijaksi vuosina 2006 ja 2007 ja on maajoukkueen paras maalintekijä 19 maalillaan.


title: Stockholm–Helsinki

text: Stockholm–Helsinki on rap-yhtye Fintelligensin kolmas single yhtyeen ensimmäiseltä "Renesanssi"-albumilta. Single julkaistiin vuonna 2000 ja se sijoittui Suomen singlelistan ensimmäiseksi ja on myynyt kultasingleen oikeuttavan määrän. Kappaleen tuotti Trilogia-yhtyeen Wretch. Kappaleella vierailivat ruotsalaiset räppärit Petter ja Pee Wee.


title: Herculano Marcos Ferraz de Alvarenga

text: Herculano Marcos Ferraz de Alvarenga (s. 7. marraskuuta 1947 Taubaté, Brasilia) on brasilialainen lääkäri ja paleontologi, joka on tutkinut sukupuuttoon kuolleiden lintujen fossiileja.


title: Herculano Marcos Ferraz de Alvarenga

text: Alvarenga opiskeli lääketiedettä Faculdade de Medicina de Taubatéssa. Hän erikoistui ortopediaan ja traumatologiaan. Myöhemmin hän kiinnostui lintufossiileista ja opiskeli eläintiedettä São Paulon yliopistossa. Hän oli ensimmäinen brasilialainen tutkija, joka perehtyi Brasilian lintufossiileihin. Myöhemmin hän perusti Taubatén luonnonhistoriallisen museon, jossa on esillä noin 1 600 fossiilinäytetta.


title: Herculano Marcos Ferraz de Alvarenga

text: Vuonna 2004 Alvarenga ja taiteilija Eduardo Brettas julkaisivat kirjan Amerikan tukaaneista, "Toucans of the America".


title: Timo Jaatinen

text: Timo Jaatinen (s. 1968) on Metsäteollisuus ry:n toimitusjohtaja. Valtiotieteiden maisteri Jaatinen siirtyi metsäteollisuusjärjestöön Suomen satamaliiton toimitusjohtajan tehtävästä alkuvuonna 2010. Satamaliittoon Timo Jaatinen siirtyi Panimo- ja virvoitusjuomateollisuusliiton toimitusjohtajan sekä Elintarviketeollisuusliiton yhteiskuntasuhteista ja liiketoimintaprosessista vastaavan johtajan tehtävistä. Hän on toiminut myös ministerin erityisavustajana eri ministeriöissä.


title: Timo Jaatinen

text: Jaatinen on toiminut myös Helsingin Kokoomus ry:n toiminnanjohtajana.


title: Charles Collingwood

text: Charles Cummings Collingwood (4. heinäkuuta 1917 Three Rivers, Michigan – 3. lokakuuta 1985) oli yhdysvaltalainen radio- ja televisiotoimittaja.


title: Charles Collingwood

text: Collingwood valmistui Cornellin yliopistosta vuonna 1939 pääaineenaan filosofia. Vuonna 1940 hän aloitti toimittajana United Press Internationalilla Lontoossa. Vuotta myöhemmin Edward R. Murrow rekrytoi hänet CBS:n uutistoimitukseen. Sodan aikana hän raportoi muun muassa liittoutuneiden maihinnoususta Pohjois-Afrikkaan ja sai Peabody-palkinnon François Darlanin murhan uutisoinnista. Hän oli myös yksi 16:sta toimittajasta, jotka olivat läsnä Saksan antautuessa. Vuonna 1946 Collingwoodista tuli CBS:n kirjeenvaihtaja Yhdistyneissä kansakunnissa ja 1949–1952 hän oli kirjeenvaihtajana Valkoisessa talossa. Vuonna 1952 Collingwoodista tuli W. Averell Harrimanin erikoisavustaja, kunnes hän 1954 palasi takaisin toimittajaksi. Vuonna 1964 hänet nimettiin CBS:n pääulkomaankirjeenvaihtajaksi, jota tehtävää hän hoiti vuoteen 1975 saakka. Vuonna 1968 hänestä tuli ensimmäinen yhdysvaltalainen toimittaja, joka päästettiin Pohjois-Vietnamiin. Vuosina 1975–1980 Collingwood toimi New Yorkissa, josta käsin hän teki CBS:lle erikoisuutisraportteja televisioon, tehden samalla myös työtä radiossa. Eläkkeelle Collingwood jäi vuonna 1982. Hän kuoli syöpään vuonna 1985.


title: Pressure

text: Pressure on yhdysvaltalaisen rock-yhtye Paramoren debyyttialbumin "All We Know Is Falling" debyyttisingle vuodelta 2005.


title: Pressure

text: Musiikkivideo kertoo paineesta, joka teini-ikäisellä yleensä on. Videossa esiintyy poika ja tyttö (jotka myös seurustelevat keskenään) samaan aikaan kun videossa näytetään bändin soittoa hylätyssä varastohuoneessa. Videossa esiintyy myös vähäväliä painemittari. Sekä tyttö että poika vihaavat työtään. Poika työskentelee ravintolassa, jossa hän saa jatkuvaa huutoa niskoilleen ja huonoa käytöstä. Tyttö taas työskentelee mallina, ja häntä kielletään tekemästä asioita joista hän itse pitää (esimerkiksi valita omat vähemmän paljastavat vaatteensa, syödä suklaata). Pian poika eroaa työstään ja menee tapaamaan tyttöystäväänsä, joka on valmistautumassa valokuvauksiin. Poika painaa palohälytintä, jolloin pienistä putkista alkaa valua vettä. Painemittari nousee punaisen alueen rajalle. Sade kastaa bändin ja tytön ympärillä työskentelevät meikkaajat ja muut työntekijät. Työntekijät juoksevat pois rakennuksest paitsi tyttö, joka näyttää nauttivan sateesta. Video loppuu kun tyttö ja poika lähtevät yhdessä pois rakennuksesta ja painemittari laskeutuu nollaan.


title: Pressure

text: Single ei menestynyt Yhdysvaltojen "Billboard Hot 100" listalla, mutta menestyi "Billboard Hot Digital Songs" vuonna 2007. Single julkaistiin myös Filippiineillä, missä se sijoittui sijalle 107. Single oli mukana myös The Sims 2 - pelissä


title: Dragon Age: Origins

text: Dragon Age: Origins (myös yleisesti Dragon Age) on BioWaren kehittämä ja Electronic Artsin alun perin 2009 Windowsille julkaisema "Dragon Age" -tietokoneroolipelisarjan videopeli.


title: Dragon Age: Origins

text: Peliä on kuvattu "Baldur's Gaten" henkiseksi seuraajaksi. Dragon Age ei kuitenkaan perustu Dungeons & Dragonsin Forgotten Realms -maailmaan, kuten Baldur's Gate -pelit.


title: Dragon Age: Origins

text: Pelin alussa pelaaja luo pelihahmon, joka on pelin päähenkilö. Hahmolle valitaan sukupuoli, ulkonäkö ja rotu, joita on kolme erilaista: Human, Elf sekä Dwarf. Tämän lisäksi valitaan pohjaluokka, joita on yhteensä kolme: Rogue, Warrior ja Mage. Myöhemmin pelihahmo voi erikoistua eri alaluokkiin, kuten Berserker tai Templar, jotka ovat Warrior-pohjaluokan alaluokkia. Magella puolestaan ovat esimerkiksi alaluokat Shapeshifter ja Blood Mage. Roguelta löytyvät muun muassa alaluokat Bard ja Assassin.


title: Dragon Age: Origins

text: Pelissä on kullekin rodulle sekä osalle rodun alaluokista oma alkuperätarina. Esimerkiksi kääpiöaatelinen aloittaa tarinansa eräässä kääpiöiden kaupungissa kuninkaallisessa perheessä, kun taas aatelittoman kääpiön kohtalona on aloittaa tarinansa kaupungin kaduilta. "Alkuperätarinat" määrittävät pelaajan hahmolle taustan sekä johdattavat pelaajan pelin maailmaan ennen pelin päätapahtumia. Aloituksia on yhteensä kuusi erilaista.


title: Dragon Age: Origins

text: Alkutarinan päätyttyä hahmo liittyy legendaarisiin Grey Wardeneihin, joiden tehtävänä on tuhota maailmaa uhkaava Darkspawn-armeija sekä niitä johtava Arkkidemoni. Pelissä on valtava määrä erilaisia moraalisia valintoja ja muita päätöksiä. Pelin loppu määräytyy pelaajan tarinan aikana tekemien valintojen perusteella.


title: Dragon Age: Origins

text: Pelissä ei ole hyvän ja pahan karmaa, mutta pelaaja vaikuttaa moraalisilla valinnoillaan pelin kulkuun. Pelaaja pelastaa maailman riippumatta siitä, päättääkö hän olla hyvä vai paha, mutta esimerkiksi pelaajan päätöksien perusteella valitaan erään kansan kuningas. Nämä päätökset vaikuttavat myös päähahmoa seuraaviin henkilöihin jopa siinä määrin, että he saattavat hyökätä pelaajan kimppuun tai lähteä omille teilleen, jos he ovat vahvasti päähahmon toimia vastaan.


title: Dragon Age: Origins

text: Pelin pelattavat hahmot ovat pelaajan luoman pääsankarin lisäksi esimerkiksi Alistair, Morrigan ja Leliana. Päähahmon joukkoon voi liittyä pelin aikana yhteensä 8 hahmoa, mutta päähahmon lisäksi aktiivisena hahmona tehtävissä ja taistelukentällä voi olla vain kolme pelihahmoa.


title: Mäntysuopa

text: Mäntysuopa on lähinnä Suomessa käytetty emäksinen pesuneste. Suopaa valmistetaan mäntyöljystä, jota syntyy sellunkeiton sivutuotteena. Mäntysuopaa käytetään esimerkiksi mattojen pesuun ja huovuttamiseen. Mäntysuopaliuosta voi laimennettuna käyttää myös puutarhassa tuhoeläinten kuten kirvojen sekä perhos- ja pistiäistoukkien torjuntaan. Mäntysuopaa myydään sekä paloina että pesuliuoksena.


title: Mäntysuopa

text: Mäntysuovan keksi kemisti-insinööri Alfons Hellströmin johtama tutkijaryhmä Enso-Gutzeitin tehtaalla Kotkassa 1913. Ensimmäinen mäntysuopatehdas perustettiin samaan kaupunkiin 1920. Aluksi mäntysuopaa myytiin vain palasaippuana, mutta liuoksen tulo markkinoille kasvatti sen suosiota. Suovan myynti oli korkeimmillaan sotavuosien jälkeen noin neljä miljoonaa kiloa vuodessa. Nykyään myynti on reilut 1,5 miljoonaa kiloa vuodessa.


title: Alphabeat

text:
Alphabeat on tanskalainen poppia soittava yhtye. Heidän singlensä "Fascination" oli suuri hitti Tanskassa kesällä 2007 ja myöhemmin Britanniassa vuonna 2008. Heidän toinen singlensä oli "10,000 Nights of Thunder."
Alphabeatin debyyttialbumi sijoittui toiseksi Tanskan albumilistalla samoin kuin Britanniassakin.


title: Alphabeat

text:
Yhtye koostui kuudesta henkilöstä, Anders SG, Stine Bramsen, Anders B., Rasmus Nagel, Anders Reinholdt ja Troels Hansen.
Aluksi yhtyeen nimi oli Sodastar, mutta nimi piti muuttaa välttääkseen sekaannusta saksalaiseen Sodastariin.
Yhtyeen menestys kotimaassa herätti kiinnostusta suurissa levy-yhtiöissä ulkomailla. Lopulta Alphabeat solmi levytyssopimuksen EMI:n Charisma Recordsin kanssa.


title: Alphabeat

text: Ison-Britannian debyyttisingle oli "Fantastic 6" ja se julkaistiin 26. marraskuuta vuonna 2007.


title: Alphabeat

text:
6. maaliskuuta vuonna 2009 ilmoitettiin, että Alphabeat on tehnyt sopimuksen levy-yhtiö Polydorin kanssa.
Myöhemmin elokuussa Pop Justice esitti heidän uusimman singlensä "The Spell", joka tulisi myyntiin lokakuussa ja heidän toinen albuminsa "The Spell" tulisi myyntiin myöhemmin.
Albumi tuli myyntiin Tanskassa 26. marraskuuta 2009, mutta Iso-Britannia joutuu odottamaan ensi vuoteen, jossa albumi julkaistaan 15. helmikuuta 2010.


title: Alphabeat

text: Alphabeatia pyydettiin Spice Girlsin lämppäriksi, mutta he kieltäytyivät sanomalla: "Olisi ollut liian outoa soittaa isolle yleisölle jotka eivät olleet tutustuneet bändin musiikkiin".


title: Alphabeat

text: Alphabeat vahvisti olevansa Lady Gagan lämppäri Britannian keikoilla helmikuusta maaliskuuhun vuonna 2010.


title: Juan Manuel Vargas

text: Juan Manuel Vargas (s. 5. lokakuuta 1983 Lima, Peru) on perulainen jalkapalloilija. Hän edustaa Espanjan Primera Divisiónissa pelaavaa Real Betisiä.


title: Juan Manuel Vargas

text: Hän on pelipaikaltaan vasen laitapuolustaja, mutta kykenee pelaamaan myös vasempana laittalinkkinä hyökkäävämmässä roolissa. Hän on pelannut kummallakin paikalla seura- ja maajoukkueessa. Hänet tunnetaan muun muassa hyvänä vapaapotkujen antajana, varsinkin keskityksistään. Alberto Gilardino on sanonut Vargasin olevan paras keskittäjä kenen kanssa hän on pelannut.


title: Juan Manuel Vargas

text: Vargas aloitti uransa kuuluisasta perulaisesta Universitario de Deportesista. Edustusjoukkueeseen hän nousi vuonna 2002, jossa hän pelasi seuraavat kaksi vuotta. Vuonna 2005 hän siirtyi argentiinalaiseen Colóniin, jossa hän nousi myös nopeasti joukkueen avauskokoonpanoon.


title: Juan Manuel Vargas

text: Elokuussa 2006 hän siirtyi nelivuotisella sopimuksella Cataniaan. Ensimmäisen maalinsa Cataniassa hän teki 31. lokakuuta 2007 Sienaa vastaan, hän tasoitti ottelun 88. peliminuutilla 1–1. Ottelu päättyi tasapeliin, joka samalla kasvatti Catanian tappiottaman putken 7 ottelun mittaiseksi. Kahden kauden aikana sisilialaisryhmässä, hän oli joukkueensa parhaimpia pelaajia ja pelasi lähes aina avauskokoonpanossa. Joukkue onnistui säilyttämään pääsarjapaikkansa molempien kausien aikana. Kiinnostus Vargasia kohtaan kasvoi huomattavasti ja moni eurooppalaissuurseura oli hänen kintereillään.


title: Juan Manuel Vargas

text: Huhut kertoivat Vargasin hyväksyneen sopimuksen Real Madridin kanssa 17. toukokuuta 2008, mutta 5. heinäkuuta 2008 hän siirtyikin Fiorentinaan 12 miljoonan euron siirtosummalla. Alku ei kuitenkaan ollut firenzeläisryhmässä mairitteleva ja häntä kritisointiin vahvasti. Kauden edetessä Vargas nosti tasoaan ja lopulta hänen todellinen potentiaalinsa huomattiin.


title: Juan Manuel Vargas

text: 24. marraskuuta 2009 Vargas onnistui tekemään rangaistuspotkusta maalin Mestarien liigan ottelussa Lyonia vastaan. Fiorentina voitti ottelun 1–0 ja varmisti näin paikkansa neljännesvälieriin ensimmäistä kertaa 10 vuoteen.


title: Juan Manuel Vargas

text: Kaudeksi 2012–2013 Vargas siirtyi lainasopimuksella Genoaan.


title: Juan Manuel Vargas

text: 12. elokuuta 2015 Vargas siirtyi espanjalaisseura Real Betisiin kaksivuotisella sopimuksella, kun hänen sopimuksensa Fiorentinan kanssa päättyi.


title: Lê Trọng Trải

text: Lê Trọng Trải (s. 1955) on vietnamilainen lintutieteilijä ja suojeluohjelmien suunnittelija.


title: Lê Trọng Trải

text: Trải on työskennellyt yli 20 vuotta Vietnamin maatalous- ja maaseutuministeriön alaisessa Metsien inventointi- ja suunnitteluinstituutissa (Forest Inventory and Planning Institute (FIPI)). Hän suunnittelee ja toteuttaa luontokohteiden suojeluohjelmia, muun muassa Euroopan Unionin rahoittamia projekteja "Expanding the Protected Areas Network in Vietnam for the 21st Century" ja "The Conservation of Biodiversity in the Annamese Lowlands and the Da Lat Plateau, Vietnam". Trải liittyi BirdLife Internationalin toimintaan vuonna 2002 ja on ollut aktiivinen siitä lähtien.


title: Kilwa

text: Kilwa on entinen valtio Afrikan itärannikolla. Valtio syntyi Kilwa Kisiwanin kaupungin ympärille 900-luvun lopulla. Kilwasta kehittyi Itä-Afrikan kaupan keskus ja 1100-luvulla se sai haltuunsa merkittävän osa Itä-Afrikan rannikosta. Kilwa kävi kauppaa Zimbabwen, arabien, intialaisten ja kiinalaisten kanssa. Valtio hajosi valtataisteluihin ja lopulta Portugali valloitti sen vuonna 1506.


title: Markus Joenmäki

text: Markus Joenmäki (s. 11. helmikuuta 1988 Hämeenlinna) on suomalainen jalkapalloilija, joka edustaa Kolmosessa pelaavaa PK Keski-Uusimaata. Hän on pelipaikaltaan keskuspuolustaja.


title: Markus Joenmäki

text: Joenmäki siirtyi Valkeakosken Hakaan kaudeksi 2009 kaksivuotisella sopimuksella. Ensimmäisellä pääsarjakaudellaan hän pelasi viisitoista ottelua. Lisäksi hän on ollut mukana alle 21-vuotiaiden maajoukkueen ringissä.


title: Markus Joenmäki

text: Joenmäki oli esillä julkisuudessa myös seurusteltuaan syksyllä 2009 missi–juontaja Maisa Torpan kanssa.


title: Fritz Sarasin

text: Fritz Sarasin (3. joulukuuta 1859 Basel, Sveitsi – 23. maaliskuuta 1942 Basel) oli sveitsiläinen luonnontieteilijä.


title: Fritz Sarasin

text: Fritz Sarasin oli oppiarvoltaan tohtori. Hän teki serkkunsa Paul Sarasinin kanssa tutkimusretkiä Ceyloniin, Sulawesiiin, Uuteen-Kaledoniaan ja Thaimaahan, ja he julkaisivat matkoistaan kirjoja.


title: Fritz Sarasin

text: Sarasin nimesi kardinaalimesikon ("Myzomela cardinalis") alalajin "sanctaecrucis" vuonna 1913.


title: Itäkylä

text: Itäkylä on Lappajärven kunnassa Lappajärven itärannalla lähellä Vimpelin rajaa sijaitseva kylä ja entinen taajama. Kylässä on noin 600 asukasta, ja taajamassa eli Ammesmäellä puolestaan oli vuoden 2011 lopussa 214 asukasta. Itäkylä sijaitsee Lappajärven kirkonkylältä itään kantatie 68:n varrella.


title: Itäkylä

text: Itäkylän palveluihin kuuluvat kauppa, pankki, kuntosali, koulu ja päiväkoti. Lappajärven rannalle on rakennettu kylätalo juhlatilaksi ja kokoontumispaikaksi, kylätalo valmistui vuonna 2005. Kylässä toimii myös nuorisoseura, joka perustettiin vuonna 1921. Nykyinen Nuorisoseurantalo valmistui vuonna 1952. Ensimmäinen koulu Itäkylän alueelle rakennettiin vuonna 1900 Kuoppalaan. Kuoppalan koulu oli toiminnassa vuoteen 2005 asti. Kylän keskustassa sijaitseva Rantakankaan koulu perustettiin vuonna 1913 ja siellä opiskelee syksyn 2017 alussa 31 oppilasta. Hiekkatekonurmi saatiin asennettua koulun kentälle talkoovoimin kesällä 2009.


title: Itäkylä

text: Vuosina 2004 ja 2005 kyläläiset kunnostivat ulkoilureitistön ja rakensivat laavut Ammeskalliolle ja Vanhavuorelle.


title: Itäkylä

text: Vuonna 2014 kylä valittiin Etelä-Pohjanmaan vuoden kyläksi.


title: Sofala (kaupunki)

text:
Sofala on pikkukaupunki Mosambikissä, Sofalan maakunnassa noin 30 km Beiran eteläpuolella. Arabit pitivät sitä tärkeänä kauppapaikkana 1200-luvulta alkaen, ja se oli osan aikaa osa Kilwan sultanaattia. Portugalilaiset rakennuttivat sinne linnoituksen 1500-luvun lopulla. Kaupungissa oli parhaimmillaan 10 000 asukasta. 1100-luvun arabimaantieteilijä al Idrisi kuvailee teoksessaan Tabula Rogeriana, miten tärkeä Sofala on kullan, raudan ja taljojen ostopaikkana, ja antaa ymmärtää, että kiinalaiset ja intialaiset käyvät alueella säännöllisesti kauppaa.
Sofala kuihtui 1800-luvun loppupuolella kun Beira syrjäytti sen satamapaikkana. Jokivarsien metsää oli hakattu, ja joen mukanaan tuomat sedimentit mataloittivat sataman käyttökelvottomaksi.


title: Keye Luke

text: Keye Luke (, pinyin: Lù Xílín; 18. kesäkuuta 1904 Kanton – 12. tammikuuta 1991 Whittier, Kalifornia) oli kiinalaissyntyinen yhdysvaltalainen näyttelijä. Hän esiintyi muiden muassa elokuvissa "Riiviöt" (1984) ja "Gremlins 2 – uusi pesue" (1990) herra Wingin roolissa. Hän työskenteli myös televisiossa. Näyttelijällä on tähti Hollywood Walk of Famella.


title: Keye Luke

text: Luke muutti Yhdysvaltoihin 3-vuotiaana, kasvoi Seattlessa ja opiskeli Washingtonin yliopistossa.


title: Kis-konepistooli

text: Kis-konepistooli () on puolalainen konepistooli. Aseen suunnittelivat Jan Piwnikin johtamaan vastarintajoukkoon kuuluneet insinöörit ja sen rakenne perustui englantilaiseen Sten-konepistooliin.


title: Kis-konepistooli

text: Ase suunniteltiin rakenteeltaan mahdollisimman yksinkertaiseksi, jotta sitä voitiin valmistaa hyvin vaatimattomilla työkaluilla. Asetta valmistettiin yhteensä ainoastaan noin 40 kappaletta.


title: Ahosilmäruoho

text: Ahosilmäruoho ("Euphrasia rostkoviana" ssp. "fennica") on yksivuotinen, ruohovartinen kasvi, jota esiintyy Euroopassa. Ahosilmäruohosta tunnetaan useita eri alalajeja. Ahosilmäruoho elää muiden silmäruohojen tapaan puoliloisena muilla kasveilla.


title: Ahosilmäruoho

text: Ahosilmäruoho kasvaa 10–20 senttimetriä korkeaksi. Lähes koko kasvissa on runsaasti pitkiä, monisoluisia ja kähäriä nystykarvoja. Lehdet ovat vastakkain, varren yläosassa osin myös kierteisesti. Lehdet ovat yleensä ruodittomia, soikeahkoja ja saha- tai nyhälaitaisia. Lehtihampaat suipohkoja. Kukkien tukilehdet ovat lähes varsilehtien kaltaisia. Alempien tukilehtien molemmissa laidoissa 5–8 hammasta. Kukat ovat pienikokoisia ja sijaitsevat yksittäin tukilehtien hangassa. Kukan verhiö on neliliuskainen, teriö lyhytorvinen ja valkoinen. Teriön takasivu on 7–8 mm. Lyhyt ylähuuli on kaksihalkoinen, pidempi alahuuli kolmiliuskainen ja sen tyvellä on keltainen täplä. Ahosilmäruoho kukkii heinä-elokuussa.


title: Ahosilmäruoho

text: Suomessa kasvaa myös toinen ahosilmäruohon alalaji, isosilmäruoho (ssp. "rostkoviana"), joka muistuttaa suuresti ahosilmäruohoa. Ahosilmäruoho muistuttaa läheisesti myös huomattavasti yleisempää ketosilmäruohoa ("E. stricta").


title: Ahosilmäruoho

text: Ahosilmäruoho on eurooppalainen kasvi, jonka alalajeja kasvaa Ranskasta ja Britteinsaarilta Uralille saakka sekä Italiasta ja Balkanin niemimaalta Fennoskandian keskiosiin asti. Eri alalajien levinneisyyden tarkempi arviointi on Euroopan mittakaavassa kuitenkin nykytietämyksen pohjalta erittäin vaikeaa. Suomessa ahosilmäruohoa on tavattu Varsinais-Suomesta Oulujärvelle saakka. Laji on kuitenkin kadonnut suurimmasta osasta maasta.


title: Ahosilmäruoho

text: Suomalaisista silmäruoholajeista ahosilmäruoho on selvimmin sidoksissa perinteiseen niitto- ja laiduntalouteen ja on suuresti kärsinyt sen loputtua. Laji lieneekin Suomessa karjatalouden mukana tullut muinaistulokas. Ahosilmäruoho kasvaa pääasiassa ahoniityillä ja laidunrinteillä. Joskus sitä tavataan myös tienvarsilla.


title: Ahosilmäruoho

text: Ahosilmäruoho on muiden silmäruohojen tapaan puoliloinen, joka ottaa ravintonsa osittain muista kasveista imujuurien avulla. Silmäruohot loisivat monilla ruoho-, heinä- ja sarakasveilla, joskus jopa toisilla silmäruohoilla.


title: Edgar Broughton Band

text: The Edgar Broughton Band on brittiläinen progressiivista rockia soittava yhtye.


title: Edgar Broughton Band

text: Yhtyeen tarina alkoi soittajien kotikaupungin Warwickin ympäristössä 1960-luvun loppupuolella. Alkuperäinen kokoonpano oli: Edgar Broughton (s. 27. lokakuuta 1947), kitara, Steve Broughton (20. toukokuuta 1950), rummut, Art Grant (14. toukokuuta 1950, basso, ja Victor Unitt, kitarat, piano. Yhtyeen nimi oli ensin The Edgar Broughton Blues Band, mutta muodin mukana yhtyeen musiikkiin alkoi tulla psykedeelisiä piirteitä, ja nimestä putosi pois "Blues". Samalla nelijäseninen yhtye muuttui trioksi, sillä Unitt lähti yhtyeestä ja liittyi myöhemmin The Pretty Things -nimiseen yhtyeeseen.


title: Edgar Broughton Band

text: Vuonna 1968 yhtye muutti Lontooseen ja levytti ensimmäisen singlensä "Evil"/"Death of an Electric Citizen" kesäkuussa 1969 EMI-yhtiön Harvest-levymerkille. Se oli samalla ensimmäinen Harvestin julkaisema single. Samana vuonna ilmestyi yhtyeen ensimmäinen pitkäsoittolevy "Wasa Wasa". Yhtye esiintyi ilmaiseksi muun muassa rekka-autojen lavoilla, tiukan poliisivalvonnan alla. Vuonna 1970 ilmestyi yhtyeen parhaiten myynyt LP "Sing Brother Sing", joka nousi Englannin listalla sijalle 18. Seuraavakin LP, vuonna 1971 ilmestynyt "Edgar Broughton Band", pääsi sijalle 28. Englannin listalla. Tämän levyn tekoon yhtye sai houkuteltua mukaan Unittin, ja levy sisälsikin enemmän blues- ja countrykappaleita.


title: Edgar Broughton Band

text: Yhtye julkaisi 1970-luvulla vielä studioalbumit "Inside Out" (1972), "Oora" (1973), "Bandages" (1975) ja "Parlez-Vous English?" (1979). "Superchip" ilmestyi 1982. Näiden lisäksi yhtye on levyttänyt konserttitallenteita ja kokoelmalevyjä, sekä Saksan televisiolle DVD:n "Live at Rockpalast" (2006). Yhtye valmistelee parhaillaan uutta albumia. 1980- ja 1990-luvuilla yhtye keikkaili ahkerasti, mutta 2000-luvulla harvoin. Yhtyeeseen kuuluu tällä hetkellä Edgarin, Steven ja Artin lisäksi Luke Broughton (s. 16. tammikuuta 1980).


title: Artti Pohjanheimo

text: Artti Pohjanheimo (s. 4. elokuuta 1949 Jokioinen) on kuvataiteilija Helsingistä, valmistunut Suomen Taideakatemian koulusta vuonna 1974. Hän on tehnyt lukuisia julkisia muotokuvia suomalaisista eri alojen vaikuttajista, mm. akateemikko Joonas Kokkonen (Sibelius-Akatemia), ministeri Antti Tanskanen (OP-Pohjola), tohtori Pentti Arajärvi (Presidentinlinna), professori Kimmo Kontula (Suomen Kulttuurirahasto), kansleri Ilkka Niiniluoto (Helsingin Yliopisto). Lisäksi hän on tehnyt mm. suurikokoisia käsinväritettyjä litografioita sekä veistoksia. Hän on toiminut Taideteollisen korkeakoulun käsivarapiirustuksen tuntiopettajana vuosina 1990–1993.


title: Artti Pohjanheimo

text: Vanhemmat maataloustutkija, professori Onni Pohjanheimo ja Kaarina Pohjanheimo (o.s. Pakarinen), puoliso Elisa ja poika Petteri (s. 1994).


title: Otasilmäruoho

text: Otasilmäruoho ("Euphrasia salisburgensis") on yksivuotinen, ruohovartinen Euroopan vuoristoseutujen kasvi. Otasilmäruoho elää muiden silmäruohojen tapaan puoliloisena muilla kasveilla.


title: Otasilmäruoho

text: Otasilmäruoho kasvaa 5–15 senttimetriä korkeaksi. Kasvin varsi on haaraton tai niukkahaarainen, lähes kalju ja väriltään yleensä punaruskean vihreä. Lehdet ovat vastakkain, varren yläosassa osin myös kierteisesti. Muodoltaan lehdet ovat pieniä, kapeita, suippotyvisiä, ruodittomia ja saha- tai nyhälaitaisia. Lehden hampaat ovat suippoja ja hammaspareja on vain kaksi tai kolme. Kukkien tukilehdet ovat lähes varsilehtien kaltaisia. Kukat ovat pienikokoisia ja sijaitsevat yksittäin tukilehtien hangassa. Kukan teriö on lyhyttorvinen ja valkoinen, teriön takasivu on noin 7 mm. Lyhyt ylähuuli on kaksihalkoinen, pidempi alahuuli kolmiliuskainen ja sen tyvellä on keltainen täplä. Otasilmäruoho kukkii Suomessa heinäkuussa.


title: Otasilmäruoho

text: Otasilmäruoho muistuttaa läheisesti samoilla kasvupaikoilla esiintyvää yleistä pohjansilmäruohoa ("E. frigida").


title: Otasilmäruoho

text: Otasilmäruohoa tavataan vuoristoseuduilla Etelä- ja Keski-Euroopassa, Britteinsaarilla ja Fennoskandian tunturiseuduilla. Laji tunnetaan myös Turkista. Suomessa otasilmäruoho kasvaa hyvin harvinaisena ainoastaan Kilpisjärven Pikku-Mallalla ja Saanalla. Laji löydettiin Suomesta ensimmäisen kerran vuonna 1932.


title: Otasilmäruoho

text: Otasilmäruoho kasvaa Suomessa alapaljakalla, avoimilla ja kuivilla lapinvuokkokankailla ja pahdanjuurilla. Laji on kalkinvaatija.


title: Otasilmäruoho

text: Kuten muut silmäruohot, myös otasilmäruoho on puoliloinen, joka ottaa ravintonsa osittain muista kasveista imujuurien avulla. Silmäruohot loisivat monilla ruoho-, heinä- ja sarakasveilla, joskus jopa toisilla silmäruohoilla.


title: Sila

text: Sila (myös selustin tai setolkka) on hevosen valjaiden osa. Se on muodoltaan lähinnä leveä remmi, joka kulkee hevosen selän poikki. Siinä on usein pehmusteet sekä kaksi ohjasrengasta, joiden kautta ohjakset kulkevat. Sila kiinnittyy rinnan alta niinkutsutulla tiukalla mahavyöllä. Silalla on kaksi tehtävää: hyvin kevyessä ajossa (esimerkiksi kilpa-ajossa) aisat voivat kiinnittyä suoraan silaan, jolloin hevosen veto välittyy silan kautta; raskaammassa ajossa aisat kiinnittyvät länkiin mutta kulkevat silan kautta, jolloin sila estää aisoja liikkumasta häiritsevästi.


title: Sila

text: Sila kuuluu usein hevosen valjaisiin. Joskus käytetään pelkkiä länkiä ilman silaa, mikäli ei ole vaaraa, että vedettävä ajoneuvo voisi liikkeillään nostaa tai laskea aisoja siten, että länget painaisivat hevosen kaulaa. Ajoliinoilla kuormaa vedettäessä voidaan käyttää länkien kanssa pelkkää silaa ilman mahavyötä.


title: Lumikammi

text: Lumikammi on vanha suomalaisten eränkävijöiden yöpymismaja. Lumikammin tekoon kasataan ensin suuri kasa lunta, ja sitten se koverretaan ontoksi niin, että sinne sopii nukkumaan yhdestä kolmeen henkilöä.


title: Chirinda

text: Chirinda on suojeltu, 950 hehtaarin laajuinen metsäalue Zimbabwessa, Selinda-vuoren rinteillä 1 100–1 240 metrin korkeudessa. Siellä kasvaa useita harvinaisia puulajeja. Chirindassa tavataan säännöllisesti 73 lintulajia, joista kuurintatasku ("Swynnertonia swynnertoni") on uhanalainen.


title: Chirinda

text: Chirinda on maailman eteläisin trooppinen sademetsäalue. Samantyyppistä metsää kasvoi ennen laajemminkin eteläisillä ylänköalueilla. Sitä ympäröi joka puolelta viljelysmaat, ja salametsästys polttopuiden keräämisen ohella ovat väestön lisääntymisen myötä kasvava uhka.


title: Chirinda

text: Selinda-vuori nousee 1 200 metriä ympäröivän tasangon yläpuolelle, ja tuuli pääsee puhaltamaan sinne esteettä Intian valtamereltä asti. Niinpä vuoren rinteillä on usein sumua ja pilviä, ja siellä saadaan vuosittain noin 1400 mm orografista sadetta.


title: Leukippe

text: Leukippe () oli kreikkalaisessa mytologiassa usean eri naishahmon nimi.


title: Miguel Herrero Javaloyas

text: Miguel Alfonso Herrero Javaloyas eli Míchel (s. 29. heinäkuuta 1988 Burjassot, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja.


title: Miguel Herrero Javaloyas

text: Míchel aloitti uransa kotikaupunkinsa Burjassotista. Sieltä hän siirtyi Valencian reservijoukkueeseen. Míchel sai kutsun Valencian edustusjoukkueeseen, kun keskikenttäpelaajat Rubén Baraja, Edu ja Manuel Fernandes olivat sairastuvalla. Ensiesiintymisensä pääsarjassa hän teki vierasottelussa Barcelonaa vastaan. Aikasemmin hän oli pelannut jo ensimmäisen ottelunsa Copa del Reyn ottelussa Club Portugaletea vastaan, jossa hän myös onnistui maalinteossa.


title: Miguel Herrero Javaloyas

text: Hän siirtyi lainasopimuksella kaudeksi 2010–2011 Deportivo La Coruñaan.


title: A Large Ion Collider Experiment

text: ALICE eli A Large Ion Collider Experiment on yksi Large Hadron Colliderin kuudesta koelaitteistosta. ALICE-projektissa työskentelee noin tuhat tutkijaa 111:stä laitoksesta 31:stä maasta. Suomesta hankkeessa ovat mukana Fysiikan tutkimuslaitos ja Jyväskylän yliopiston fysiikan laitos.


title: A Large Ion Collider Experiment

text: Koelaitteisto on 26 metriä pitkä, 16 metriä leveä ja 16 metriä korkea, ja sen massa on 10 000 tonnia. Laitteistoon kuuluu useita erilaisia ilmaisimia.


title: A Large Ion Collider Experiment

text: Normaaleissa olosuhteissa kvarkit ovat vahvaa vuorovaikutusta siirtävien gluonien välityksellä sitoutuneita toisiinsa muodostaen hadroneita. Aineen olotila, jossa kvarkit eivät ole enää sitoutuneita toisiinsa ja ovat "vapaita", kutsutaan kvarkkigluoniplasmaksi, jota uskotaan olleen 20-30 mikrosekunnin ajan alkuräjähdyksen jälkeen. ALICE-koelaitteiston päätehtävänä onkin tutkia raskasionitörmäytyksessä syntynyttä kvarkkigluoniplasmaa. Kvarkkigluoniplasman luomiseen vaaditaan suuri ainetiheys ja hyvin korkea lämpötila. Törmäytyksen ALICE:ssa toteutetaan lyijyioneilla, joiden törmäyttämisessä syntyy enemmän kuumaa ja tiheää ainetta kuin pelkkien protonien törmäyttämisessä.


title: A Large Ion Collider Experiment

text: Korkearesoluutioinen kaaviokuva ALICE-koelaitteistosta (.jpg)


title: Brick by Boring Brick

text: Brick by Boring Brick on yhdysvaltalaisen rock-yhtye Paramoren toinen single sen kolmannelta studioalbumilta "Brand New Eyes".


title: Brick by Boring Brick

text: Single sai positiivista palautetta brittiläiseltä Digital Spy -sivustolta, joka antoi singlelle neljä tähteä viidestä. Sivustolla kuvailtiin singleä "tarttuvaksi ja herkullisen pimeäksi" (kuvaa laulun kohtaa "Well go get your shovel, and we'll dig a deep hole" "suom". "Mene hakemaan lapiosi ja kaivamme syvän kuopan"). Single sai positiivista palautetta myös radiokanava "BBC:ltä", joka antoi täydet viisi tähteä ja totesi kappaleen olevan "yksinkertaisesti viisas" ja


title: Brick by Boring Brick

text: Singlen musiikkivideo kuvattiin Los Angelesissa 8. lokakuuta 2009 ja sen ohjasi Meiert Avis (New Found Glory, U2).


title: Brick by Boring Brick

text: MTV:n haastattelussa basisti Jeremy Davis kertoi, että yhtye käsittelee singlen musiikkivideota ennen kuin aletaan päättämään mitään sen ohjaajasta. Video on Paramoren ensimmäinen, jossa bändi ei esiinny soittamassa yhdessä bändinä. Lisäksi videossa esiintyy kaikki bändin jäsenet, kun edellisissä videoissa on näkynyt vain lyhyen ajan joitakin soittajia. Video on myös ensimmäinen, joka on kuvattu green screenin edessä. Kitaristi Josh Farro vertasi musiikkivideota vuoden 2006 espanjalaiseen fantasiaelokuvaan "Pan's Labyrinth". Video julkaistiin 23. marraskuuta 2009 Paramoren virallisella nettisivustolla.


title: Brick by Boring Brick

text: Tyttö kävelee satumaailmaan, mutta mitä syvemmäs hän satumaailmaan joutuu, sitä pimeämmäksi ja kauheammaksi kaikki muuttuu. Lopussa tyttö tippuu kuoppaan, jota kitaristi Josh Farro on kaivanut koko videon ajan. Satumaailma onkin valetta ja mitä syvemmälle tyttö joutuu tähän valheeseen, sitä kauheammaksi kaikki muuttuu. Laulaja Hayley Williams on todennäköisesti tarinan kertoja, basisti Jeremy Davis on ritari, rumpali Zac Farro on rosvo ja kitaristi Taylor York on menninkäinen.


title: Howard Smith

text: Howard Smith voi tarkoittaa muun muassa seuraavia henkilöitä:


title: Dunk Island

text: Dunk Island on saari Tyynellämerellä, neljän kilometrin etäisyydellä Australian itärannikosta. Lähin kaupunki on Mission Beach Queenslandin osavaltiossa.


title: Dunk Island

text: Koko saari oli osa mannerta ennen kuin merenpinta alkoi nousta 8 000 vuotta sitten. Dunk Island kattaa 970 hehtaaria, josta 730 hehtaaria on kansallispuistoa. Mt Kootaloo on saaren korkein kohta, joka on 271 metriä merenpinnan yläpuolella. Saarella on yli sata lintulajia, joista osa on harvinaisia ja uhanalaisia lajeja. Saarelta löytyy myös käärme- ja liskolajeja.


title: Dunk Island

text: Saaren alkuperäisasukkaita ovat olleet aboriginaalikansat Bandjin ja Djiru. Nämä kansat asuivat alueella kymmeniä tuhansia vuosia. Saaren alkuperäinen nimi on Coonanglebah, joka tarkoittaa ”rauhan ja runsauden saarta”. Uudisasukkaiden saapuessa ensimmäisen kerran saarelle arviolta vuonna 1866 siellä asui noin 400 aboriginaalia, joilla ei ollut minkäänlaista yhteyttä mantereelle. He nauttivat erilaisista saaren antimista kuten kaloista, linnuista, käärmeistä, sademetsän hedelmistä ja puhtaasta vedestä.


title: Dunk Island

text: Brittiläinen kapteeni ja löytöretkeilijä James Cook löysi saaren 8. kesäkuuta vuonna 1770. Hän nimesi saaren George Montagu-Dunkin mukaan Dunk Islandiksi.


title: Dunk Island

text: Vuonna 1934 saaren osti Kapteeni Brassey. Royal Australian Air Force otti saaren käyttöönsä toisen maailmansodan aikana ja rakensi sinne lentokentän vuonna 1941. Saaren korkeimpaan kohtaan asennettiin tutka vuonna 1942. Sillä valvottiin japanilaisten mahdollisia hyökkäyksiä. Tutka poistettiin käytöstä, kun sota päättyi vuonna 1945. Tutka-aseman rauniot ovat edelleen näkyvillä Mt Kootaloolla. Brassey perheineen palasi saarelle sodan jälkeen, mutta myi sen Avis-Rent-A-Carin Eric McElreelle vuonna 1956. McElree teki saaresta kansainvälisten standardien mukaisen lomakylän, ja sen suosio alkoi kasvaa matkailijoiden keskuudessa. Tällöin saarella vieraili myös monia julkisuuden henkilöitä, kuten Sean Connery, Henry Ford II ja Australian entiset pääministerit Harold Holt ja Gough Whitlam. Vuonna 1976 saaren osti käyttöönsä Trans Australia Airlines. Omistajuus vaihtui Qantasille vuonna 1992 ja vuonna 1997 saaren osti P&O Australian Resorts. P&O paransi lomakylän infrastruktuuria edelleen ja muun muassa asiakkaiden huoneistoja paranneltiin. Vuonna 2004 lomakylän osti Voyages hotels&resorts. Maaliskuun 20. päivänä 2006 voimakas sykloni Larry riepotteli Dunk Islandia, pakottaen henkilökunnan ja asiakkaat evakuoitumaan Cairnsin kaupunkiin. Vain 20 henkilökuntaan kuuluvaa jäi saarelle. Sykloni sai aikaan 20 miljoonan dollarin tuhot. Lomakylä avattiin uudelleen 1. heinäkuuta. Syyskuussa 2009 omistajuus vaihtui Pamoja Capitalille.


title: Dunk Island

text: Dunk Islandilla on viisi vaellusreittiä, joiden pituus on yhteensä 13 kilometriä. Dunk islandin lomakylässä on noin 160 huonetta. Lomakylässä toimii useita eri ravintoloita ja kahviloita. Saarella on myös golfkenttä, tenniskenttiä, squashkenttä ja kuntosali ja saarelta käsin on mahdollisuus osallistua erilaisiin ilmaisiin ja maksullisiin aktiviteetteihin, kuten koralliriutalla käyntiin. Saarella toimii myös kylpylä. Dunk Islandilla on myös pieni lentokenttä, jolta lähtee päivittäin lentoja Cairnsiin.


title: Dunk Island

text: Dunk Islandilla on kuvattu elokuvaa "Age of Consent" vuodelta 1969. Elokuvan ohjasi Michael Powell ja pääosia näyttelivät James Mason ja Bradley Morahan. Suurin osa kohtauksista on kuvattu Brammo Baylla, jossa vierailijat voivat nykyään käydä lautalla.


title: Šonat

text: Šonat eli shonat ovat afrikkalainen etninen ryhmä. Zimbabwen asukkaista 80 % on šoneja, ja heitä elää myös Botswanassa ja eteläisessä Mosambikissa. Yhteensä šoneja arvioidaan olevan noin yhdeksän miljoonaa. Šonat puhuvat monia eri murteita, joista on koottu šonan kieli.


title: Šonat

text: Perinteisesti šonat ovat eläneet suurehkoina ryhminä, joihin on kuulunut muutamia sukuja. Perinteinen šonien perusruoka on paksua, rakenteeltaan perunamuussin kaltaista maissipuuroa, jonka kanssa syödään vihannes- tai lihakastiketta. Šonat tunnetaan myös kiviveistoksistaan.


title: Marko Lapinkoski

text: Marko Lapinkoski (s. 2. lokakuuta 1969 Oulu) on suomalainen jääkiekkoilija, jonka ura alkoi Oulun Kärpistä kaudella päättyi Suomi-sarjaan pietarsaarelaiseen Jeppis Hockeyhyn kaudella 2008–2009. Tämän jälkeen hän pelasi kuitenkin II-divisioonassa Hermeksen ja Muik Hockeyn riveissä kauden 2009–2010. Muik Hockey ilmoitti 10. toukokuuta 2010, että Lapinkoskesta tulee joukkueen uusi päävalmentaja ja kaudella 2010–11 hän pelasi valmentamisen ohella joukkueessa 2 ottelua.


title: Marko Lapinkoski

text: Lapinkoski pelasi ensimmäistä kertaa SM-liigassa Kärpissä kaudella 1987–1988, ja oli mukana seuraavalla kaudella liigakarsinnoissa, joiden päätteeksi Kärpät putosi I-divisioonaan. Pelattuaan I-divisioonassa kaksi kautta Lapinkoski siirtyi Tampereen Tapparaan. Kahden kauden aikana Lapinkoski pelasi 68 ottelua tehden 17:n tehopistettä. Lapinkoski palasi kaudeksi 1993–1994 Kärppiin, mutta siirtyi kauden jälkeen toiseen I-divisioonaseuraan, eli Kokkolan Hermekseen. Hermeksessä viisi kautta pelannut Lapinkoski siirtyi vuosituhannen vaihteessa 1999–2000 Ranskaan, Anglet Hormadi Élite nimiseen seuraan. Kahden kauden jälkeen Lapinkoski palasi Suomeen, nyt II-divisioonaan pietarsaarelaiseen Jeppis HT:ehen. Nostettuaan kaudella 2001–2002 Jeppiksen Suomi-sarjaan, pelasi Lapinkoski aina kauteen 2008–2009 seurassa, kunnes päätti uransa korkeammilla sarjatasoilla. Edustaessaan Kärppiä kaudella 1993–1994 Lapinkoski valittiin I-divisioonan Fair Play -pelaajaksi.


title: Musta Salama (DC Comics)

text: Musta Salama (), oikealta nimeltään Jefferson Pierce on DC Comicsin kustantama sarjakuvasankari, jonka loivat Tony Isabella ja Trevor Von Eeden. Se teki ensiesiintymisensä nimikkosarjakuvansa ensimmäisessä numerossa vuonna 1977. Musta Salama oli samalla ensimmäinen DC Comicsin afroamerikkalainen hahmo, joka sai nimikkosarjakuvansa.


title: Musta Salama (DC Comics)

text: Jefferson Pierce kasvoi Metropolisin itsemurhaslummialueella, jonka nimi juontui asukkaiden tehdessä itsemurhan päästäkseen pois alueelta. Hänen isänsä joutui vahingossa ammutuksi erään mafian ammuskelun seurauksena. Pierce eli leskeksi jääneen äitinsä kanssa pitkään vaikeita aikoja, kunnes reilu kuukausi myöhemmin eräs italialainen räätäli Peter Gambi avasi kaupan heidän rakennuksen alakertaan ja auttoi Piercen poikaa ja äitiä talousvaikeuksista. Gambista tuli Piercelle vuosien myötä tärkeä isähahmo, joka auttoi poikaa hillitsemaan metaihmiskykyä tuottaa sähköä. Myöhemmin high schoolissa opiskelunsa ohella hän ryhtyi harrastamaan yleisurheilua. Oltuaan 18-vuotias hän pääsi ensimmäistä kertaa Olympiakisoihin ja herätti mediassa huomiota taustansa myötä. Pierce mainitsi myös uutisten kautta itsemurhaslummien asukkaille, että hekin voivat halutessaan päästä pois slummista. Kohtuullisen menestyksen myötä Pierce sai stipendin ja useita suosituksia eri yliopistoihin. Neljä vuotta myöhemmin hän pääsi opiskelemaan yliopistoon ja osallistui samalla toisiin olympialaisiinsa. Pierce voitti myös kisoissa kultaa kymmenottelussa ja sai koulun jälkeen töitä opettajana New Carthagesta.


title: Musta Salama (DC Comics)

text: Myöhemmin hän palasi takaisin Metropolisiin asumaan yhdessä vaimonsa ja tyttärensä kanssa lapsuuden kaupunkiinsa, jossa hän sai töitä Garfield High Schoolin rehtorina. Pierce tapasi uudelleen Gambin, joka ehdotti hänelle käyttämään erikoisia kykyjä ihmisten auttamiseen. Pierce ei aluksi halunnut tehdä näin, mutta huomattuaan kuinka eräs poika oli murhattu koulussaan ja poliisien oltua välinpitämättömiä asian suhteen hän otti asiat omiin käsiinsä. Myöhemmin Piercen ryhtyi auttamaan slummilaisia rikollisilta erityisesti taistelemaan The 100 rikollisjärjestöä vastaan. Piercen toiminnat huomattiin lehdistössä, jotka nimittivät häntä Mustaksi Salamaksi. Hänen sankari toimintansa oli kuitenkin liikaa vaimolleen ja erityisesti Gambin murhauksen jälkeen, jonka vuoksi hän jätti Piercen ja muutti pois slummista tyttärensä kanssa.


title: Musta Salama (DC Comics)

text: Vuosia myöhemmin Piercen tytär Anissa koki 11-vuotiaana metaihmiskykynsä ja huomasi voivansa muuttaa kehonsa massatiheyttä. Kasvaessaan aikuiseksi Anissa ei ryhtynyt isänsä tavoin supersankariksi vaan opiskeli lääketiedettä. Pariskunnan erotessa Anissa jäi asumaan äitinsä luokse, kun isänsä Pierce jatkoi supersankarin elämää.


title: Musta Salama (DC Comics)

text: Musta Salama teki ensiesiintymisensä televisiossa "Batman – pelottomat" -sarjan jaksossa "Enter the Outsiders". Musta Salama on kuvattu sarjan aikana vihaavan yhteiskuntaa. Hahmon asu muistutti ensimmäisissä jaksoissa toisen samankaltaisen sankarin Staticin asua. Sittemmin sarjan toiselle tuotantokaudelle asua muutettiin enemmän 1970-luvun tyyliseksi. Mustan Salaman äänenä toimi Bumper Robinson.


title: Musta Salama (DC Comics)

text: Musta Salama johtaa kolmihenkistä ryhmää nimeltä Ulkopuoliset, johon kuuluvat Katana ja Metamorpho. Myöhemmin jaksossa "Requiem for a Scarlet Speedster!" ryhmään on liittynyt kaksi sankaria lisää, Geo-Force ja Halo. Aluksi kolmikko työskenteli Slug nimiselle rikolliselle, mutta muuttivat mielensä rikollisuuden saralla Villikissan onnistuttua suostuttelemaan heidät pois rikollisuuden polulta. Sittemmin he harjoittelivat taitojaan Villikissan ja Batmanin luona. Viiden hengen ryhmänä he auttoivat Batmania taistelemaan Cobran organisaatiota vastaan.


title: Musta Salama (DC Comics)

text: Mustalla Salamalla on pieni rooli vuoden 2009 elokuvassa "". Se kuului Kapteeni Atomin johtamaan ja Lex Luthorin organisoimaan supersankariryhmään. Se oli auttamassa estämään kohtalokasta räjähdystä luomalla suojakentän Major Forcen ympärille, joka sai kohtalokkaan iskun Power Girliltä, jonka seurauksena sen energia alkoi purkaantua. Kapteeni Atomi imi ulos tulleet energiat ja Musta Salama pienensi siitä seurautuneen räjähdyksen laajuutta. Hahmon äänenä toimi LeVar Burton.


title: Musta Salama (DC Comics)

text: Musta Salama esiintyi toisen elokuvassa vuonna 2010 issä, jossa hahmon äänenä toimi Cedric Yarbrough. Sillä oli edellisen elokuvan tapaan pienirooli. Se auttoi Batmania taistelemaan Superwomanin kätyreitä vastaan, jotka tunkeutuivat Oikeuden Puolustajien vahtitorniin.


title: Alphen aan den Rijn

text: Alphen aan den Rijn on kunta Alankomaissa, Etelä-Hollannin maakunnassa. Sen pinta-ala on 57,68 km², josta vesialuetta 2,61 km². Kunnan asukasluku oli syyskuun 2009 lopussa 72 442.


title: Jaakko Latvala

text: Latvala syntyi Prunkkalassa vuonna 1866 torppari Jaakko Latvalan ja Vilhelmiina Hakalan perheeseen. Hän suoritti kansakoulun ja valmistui opettajaksi Jyväskylän seminaarista vuonna 1891. Valmistumisen jälkeen hän toimi kansakoulunopettajana Lapualla ja Perniössä. Lisäksi Latvala työskenteli 12 vuotta Perniön Ylikylän kirkon kanttorina ja työskenteli Perniön asutusneuvojana. Suomen sisällissodan jälkeen vuonna 1918 hän oli vangittuna poliittisista syistä.


title: Jaakko Latvala

text: Kansanedustajana Latvala toimi yhteensä neljään otteeseen, vuosina 1911–1914, 1917–1918, 1922–1924 ja 1927–1929 edustaen Turun läänin eteläistä vaalipiiriä. Eduskuntatyössä Latvala oli jäsenenä Sivistysvaliokunnassa sekä Suuressa valiokunnassa. Lisäksi hän toimi Perniön kunnanvaltuuston puheenjohtajana.


title: Jaakko Latvala

text: Latvala avioitui vuonna 1891 Rosa Sofia Helin kanssa.


title: Skleroosi

text: Skleroosi tarkoittaa lääketieteessä kovettumaa. Sana esiintyy monen sairauden nimessä:


title: Wassim Naouara

text: Wassim Naouara (, s. 26. tammikuuta 1986) on tunisialainen jalkapallomaalivahti, joka edustaa Tunisian pääsarjassa pelaavaa CA Bizertinia.


title: Wassim Naouara

text: Naouara aloitti jalkapalloilun CS Korban junioreissa, josta hänet matka vei Espéranceen. Hän vietti ensimmäiset kaudet kolmosvahdin roolissa, mutta nousi pelaavaksi maalivahdiksi kaudella 2009-2010, kun joukkueen ykkösmaalivahti Hamdi Kasraoui siirtyi Ranskaan. Erityisesti hän sai peliaikaa kun joukkueen odotukset Arbi Méjria kohtaan osoittautuivat pettymykseksi. Tammikuussa 2011 Naouara allekirjoitti kolmen vuoden jatkosopimuksen. Hän kärsi kuitenkin loukkaantumisista, jonka myötä ykkösvahdiksi noussut Moez Ben Chérifa vakuutti otteillaan ykkösvahdin paikan. Loppukaudesta Naouara juhli Afrikan Mestarien liigan voittoa marraskuussa 2011. Hän joutui kuitenkin tyytymään varamaalivahdin rooliin loukkaantumisten johdosta. Naouara kuitenkin juhli joukkueen mukana Tunisian mestaruutta vuosina 2012 ja 2014.


title: Wassim Naouara

text: Heinäkuussa 2014 Naouara allekirjoitti kolmen vuoden sopimuksen CA Bizertinin kanssa.


title: Wassim Naouara

text: Naouara pelasi ensimmäisen maaottelunsa Tunisian maajoukkueessa 10. lokakuuta 2010 Togoa vastaan käydyssä vuoden 2012 Afrikan kisojen karsintaottelussa. Ottelu päättyi Tunisian 1-2 voittoon.


title: Bergambacht

text: Bergambacht on kylä ja entinen kunta Alankomaissa, Etelä-Hollannin maakunnassa. Kunnan pinta-ala oli 38,05 km², josta vesialuetta 2,92 km². Kunnan asukasluku oli marraskuun 2009 lopussa 9 728.


title: Argun (joki)

text: Argun (, ) on Amurjoen eteläisempi, 1620 km:n pituinen latvajoki koillisessa Aasiassa. Vuoden 1689 Nertšinskin sopimuksesta lukien se on muodostanut Venäjän ja Kiinan välisen rajan 965 km:n matkalla.


title: Argun (joki)

text: Joki saa alkunsa Ison-Hinganin vuoriston länsipuolelta Sisä-Mongoliassa. Yläjuoksun nimenä on "Hailar He" (海拉尔河). Amurin katsotaan alkavan Argunin ja pohjoisemman latvajoen Šilkan yhtymäkohdasta.


title: John Abercrombie (kitaristi)

text: John Abercrombie (16. joulukuuta 1944 Port Chester, New York – 22. elokuuta 2017 Cortlandt Manor, New York) oli yhdysvaltalainen jazzkitaristi. Hän teki yhteistyötä muiden muassa Billy Cobhamin, Jack DeJohnetten, Michael Breckerin, Randy Breckerin ja Jan Garbarekin kanssa ja johti omia kokoonpanojaan. Hänen uransa kattoi yli nelikymmentä vuotta, ja hän teki lähes viisikymmentä albumia.


title: John Abercrombie (kitaristi)

text: Abercrombie syntyi Port Chesterissä, New Yorkin osavaltiossa, ja kasvoi Greenwichissä, Connecticutissa. Hän aloitti kitaransoiton 14-vuotiaana ja valmistui myöhemmin Berklee College of Musicista. Hän aloitti 1970-luvulla levytyksen ECM-levymerkillä.


title: John Abercrombie (kitaristi)

text: Abercrombie esiintyi Suomessa ainakin Pori Jazz -festivaaleilla 1998, April Jazzissa Espoossa 2002 ja Keitelejazz-tapahtumassa 2005.Gateway


title: John Abercrombie (kitaristi)

text: Joe Beck


title: John Abercrombie (kitaristi)

text: Paul Bley


title: John Abercrombie (kitaristi)

text: Marc Copland


title: John Abercrombie (kitaristi)

text: Jack DeJohnette


title: John Abercrombie (kitaristi)

text: Gil Evans


title: John Abercrombie (kitaristi)

text: Jan Garbarek


title: John Abercrombie (kitaristi)

text: Danny Gottlieb


title: John Abercrombie (kitaristi)

text: Bobby Hutcherson


title: John Abercrombie (kitaristi)

text: Andy LaVerne


title: John Abercrombie (kitaristi)

text: Dave Liebman


title: John Abercrombie (kitaristi)

text: Charles Lloyd


title: John Abercrombie (kitaristi)

text: Czesław Niemen


title: John Abercrombie (kitaristi)

text: Jeff Palmer


title: John Abercrombie (kitaristi)

text: Enrico Rava


title: John Abercrombie (kitaristi)

text: Johnny "Hammond" Smith


title: John Abercrombie (kitaristi)

text: Lonnie Smith


title: John Abercrombie (kitaristi)

text: Stark Reality


title: John Abercrombie (kitaristi)

text: John Surman


title: John Abercrombie (kitaristi)

text: Henri Texier


title: John Abercrombie (kitaristi)

text: Collin Walcott


title: John Abercrombie (kitaristi)

text: Kenny Wheeler


title: John Abercrombie

text: John Abercrombie on useiden henkilöiden nimi:


Pueblan kansainvälinen lentoasema Hermanos Serdán (, IATA: PBC, ICAO: MMPB) on lentoasema, joka sijaitsee 23 kilometriä Pueblan kaupungin keskustasta luoteeseen lähellä Huejotzingon kylää Meksikossa.


title: Pueblan kansainvälinen lentoasema Hermanos Serdán

text: OEA:n ("Operadora Estatal de Aeropuertos") mukaan vuonna 2007 Pueblan lentoterminaalia käytti 445 800 matkustajaa ja seuraavana vuonna 551 000 matkustajaa, mikä tarkoittaa 23 %:n lisäystä vuodessa.


title: Raakel

text: Raakel () on Raamatun Vanhan testamentin henkilö. Hän oli Laabanin tytär ja Jaakobin toinen puoliso sekä Joosefin ja Benjaminin äiti.


title: Raakel

text:
Raamatun mukaan Jaakob rakastui enonsa Laabanin nuorempaan tyttäreen, serkkuunsa Raakeliin ja lupasi palvella Laabania seitsemän vuotta saadakseen Raakelin vaimokseen. Seitsemän vuoden kuluttua Laaban antoi Jaakobille kuitenkin vanhemman tyttärensä Leean. Hääviikon kuluttua Laaban antoi myös Raakelin Jaakobille vaimoksi sillä ehdolla, että Jaakob palvelee enoaan vielä toiset seitsemän vuotta.
Raakel synnytti Jaakobin 12 pojasta kaksi nuorinta, Joosefin ja Benjaminin, jonka synnyttäessään hän kuoli. Raakelin hauta sijaitsee lähellä Beetlehemiä ja on nykyään turistikohteena.


title: Neitsythuorakirkko

text: Neitsythuorakirkko oli Helsingin kaupungin taidemuseon hoitamasta Kluuvin galleriasta Helsingissä Ulla Karttusen yksityisnäyttelystä takavarikoitu taideteos.


title: Neitsythuorakirkko

text: Poliisi takavarikoi Karttusen installaation "Neitsythuorakirkko" sekä siihen kuulunutta kuvamateriaalia toisintaneen "Boudoir News" -esitteen Kluuvin galleriasta helmikuussa 2008. Installaatio oli osa "Ekstataattisia naisia – Kirkon ja pornon pyhät neitsyet" -näyttelyä.


title: Neitsythuorakirkko

text: Installaatioon sisältyneen internetistä kerätyn kuvamateriaalin perusteella Karttunen asetettiin syytteeseen lapsipornon hallussapidosta ja levittämisestä. Syyte käsiteltiin Helsingin käräjäoikeudessa toukokuussa 2008. Käräjäoikeus totesi Karttusen syylliseksi kumpaankin rikokseen, mutta hänet jätettiin tuomitsematta rangaistukseen teon eettisen tarkoituksen vuoksi. Käräjäoikeus tuomitsi valtiolle menetetyiksi 199 kuvatulostetta ja 12 näyttelyesitettä.


title: Neitsythuorakirkko

text: Hovioikeus pysytti päätöksen maaliskuussa 2009. Karttunen ei saanut valituslupaa korkeimpaan oikeuteen.


title: Power Girl

text: Power Girl, oikealta nimeltään Kara Zor-L on DC Comicsin kustantamissa sarjakuvissa esiintyvä sankari, jonka loivat Gerry Conway, Ric Estrada ja Wally Wood. Hahmon ensiesiintyminen oli All Star Comics -sarjakuvalehden numerossa 58, vuonna 1976. Power Girl on DC-sarjakuvan rinnakkaisuniversumin Earth-Twon versio Terästytöstä. Hahmo pakeni Teräsmiehen tavoin tuhoutuneesta Kryptonista, mutta Power Girlin aluksella kesti kauemmin saapua maaplaneetalle. Hahmolla on samat supervoimat kuin Teräsmiehellä.


title: Power Girl

text: Kun Krypton-planeetan kohtalon selviää, Karan isä Zor-L lähettää vauvaiässä olleen tyttärensä kohti maaplaneettaa samaan aikaan, kun Jor-L lähetti Kal-L:n. Karan aluksella kesti kuitenkin kauemmin saapua maaplaneetalle, ja siksi Karan serkku Kal-El ehti viettää maaplaneetalla noin kymmenen vuotta. Toisin kuin Kal-L:n alus, Karan alus oli suunniteltu pitämään hänet staasissa koko matkan. Matkan aikana Kara kuitenkin kykeni viettämään aikaa aluksi tekoälyn luomassa virtuaalimaailmassa, jossa oli kopiot hänen vanhemmistaan sekä muista kryptonilaisista. Aluksen laskeuduttua maaplaneetalle Kara astui ulos noin 20-vuotiaan naisen ikäisenä.


title: Power Girl

text: Karan olemassaoloa ei paljastettu heti naisen saavuttua planeetalla. Hänen serkkunsa Clark Kent ja vaimonsa Lois Lane ottivat Karan huostaan luodakseen perhetunnelman sopeutuakseen uuteen maailmaan ja ihmisiin. Karalla oli kuitenkin jonkinlaisia ongelmia sopeutua kaupunkimaiseen elämään, mutta erään toimittajan Andrew Vinsonin avustuksella nainen otti serkkunsa tavoin salaisen henkilöllisyyden Karen Starr, tietokoneohjelmoija. Uuden henkilöllisyyden turvin hän ystävystyi Helena Waynen kanssa (Batmanin ja Kissanaisen tytär Earth-Two rinnakkaisuniversumissa). Sittemmin Kara toimi Power Girlin roolissaan ja auttoi muun muassa Oikeuden Yhteiskunta -ryhmän jäseniä Salamaa ja Villikissaa Pekingissä keinotekoisen tulivuoren purkautuessa. Sittemmin hän liittyi muiden nuorten sankareiden seuraan Robinin ja Star-Spangled Kidin perustaakseen Super Squadin.


title: Power Girl

text: Power Girl ei esiinny sarjassa, mutta Galateaksi nimetty hahmo perustuu Power Girliin. Sarjassa hahmo on Terästytön klooni, jonka Cadmuksen tiedemiehet loivat siltä varalta, että Oikeuden Puolustajat kääntyisivät maataan vastaan. Vaikka Galatea muistutti Power Girliä sekä ulkonäkönsä että asunsa puolesta, poikkesi hahmon luonne esikuvastaan. Galatea oli pahantahtoinen versio Terästytöstä, jonka kanssa sillä oli mentaalinen yhteys sarjan aikana. Hahmon äänenä toimi Nicholle Tom, joka oli samaisessa sarjassa myös Terästytön äänenä.


title: Power Girl

text: Varsinaisesti ensimmäisen esiintymisensä sarjakuvien ulkopuolella Power Girl teki animaatioelokuvassa "" vuonna 2009, jossa hahmon äänenä toimi Allison Mack.


title: Power Girl

text: Elokuvassa Power Girl työskentelee Kapteeni Atomin alaisuudessa, joka ottaa vastaan komentoja Yhdysvaltain presidentiltä Lex Luthorilta. Myöhemmin Luthor lavastaa Metallon kuoleman ja syyttää siitä Teräsmiestä julistaen entisestä sankarista palkkion sille joka tuo sen hänelle. Power Girl on kuitenkin ainut ryhmässä joka epäilee Teräsmiehen syyllisyyttä ja liittyy kesken taistelun Teräsmiehen ja Batmanin puolelle. Kapteeni Atomi kysyy pitääkö asia paikkaansa, johon Power Girl vastaa asian olevan monimutkainen. Tämän myötä Major Force suuttuu naisen petturuudesta Luthoria kohtaan ja aloittaa joukkotappelun. Tappelu saa lopulta päätöksen, kun Power Girl säntää auttamaan Batmania, joka on puheillaan ärsyttänyt Major Forcea. Power Girl iskee kaikin voimin Major Forcea mahaan, jonka seurauksena hänen asu rikkoutuu ja ydinenergiaa alkaa purkaantua. Tämä on johtaa räjähdykseen, mutta Black Lightningin ja Kapteeni Atomin yhteistyöllä se jää hyvin pieneksi. Myöhemmin Power Girl auttaa Batmania ja Teräsmiestä voittamaan Haukkamiehen ja Kapteeni Marvelin, jotka yrittivät estää pääsyn Luthorin ohjustukikohtaan. Tämän myötä hän matkaa Tokioon, jossa tehtävänään on suojella japanilaista lapsineroa Lelumiestä, Hiroa. Luthorin kuitenkin saapuu myöhemmin Tokioon seuratessaan Teräsmies ja Batmania. Luthor lyö Power Girlin tajuttomaksi kryptoniitti säteillään. Power Girl kuitenkin toipuu iskusta ja palaa elokuvan lopussa kertomaan Teräsmiehelle Batmanin mahdollisesti selvinneen räjähdyksestä, tuhotessaan meteoriitin.


title: Pesäpallon SM-sarja 1950

text: Pesäpallon SM-sarja 1950 oli SM-sarjan 27. loppuun saatettu kausi. Mestaruuskamppailu oli Lahden ja Haminan välistä vääntöä. Lahti uusi mestaruutensa vasta uusintaottelun jälkeen.


title: Pesäpallon SM-sarja 1950

text: Myllykoski, Puna-Mustat ja Toijala putosivat.


title: Pesäpallon SM-sarja 1950

text: Tasapisteissä järjestyksen sarjassa määrää juoksusuhde. Yleisökeskiarvot laskettu pöytäkirjoista tai otteluselostuksista, muutaman ottelun tiedot puuttuvat.


title: Pesäpallon SM-sarja 1950

text: 8.10. Hesperia


title: Pesäpallon SM-sarja 1950

text: Mestarijoukkue: Vilho Kokkonen (lukkari), Pertti Jantunen (sieppari), Leo Hannula (1-vahti), Juha Broman (2-vahti), Antti Elomaa (polttaja), Eero Nurminen (3-vahti), Pertti Ahonen (2-vara), Jarmo Suokas (3-vara), Taisto Lehto (koppari), Erkki Alhava (2-vara).


title: Pesäpallon SM-sarja 1950

text: Kunnarista 2 pistettä.


title: Pesäpallon SM-sarja 1950

text: PPL:n mestaruus


title: Pesäpallon SM-sarja 1950

text: Semifinaali 1 - Jyväskylä


title: Pesäpallon SM-sarja 1950

text: Semifinaali 2 - Pori


title: Pesäpallon SM-sarja 1950

text:
Loppuottelu
Naisten Suomen mestaruus ratkaistiin lopullisesti liittojen välisessä (PPL-TUL) finaalissa:


title: Pesäpallon SM-sarja 1950

text:
Pallo-Toverit: Anja Riski,
Elina Kuittinen,
Ilmi Ahola,
Kyllikki Virtanen,
Leila Liusvaara,
Maija Hellman,
Maija Murto,
Pirkko Mikkonen,
Seija Knuutila,
Sinikka Mertiö,
Sylvi Latvanen,
Urpu Kosonen.


title: Duck Laken taistelu

text: Duck Laken taistelu oli 26. maaliskuuta 1885 käyty taistelu Saskatchewanin provinssissa, Kanadassa. Taistelu oli ensimmäinen sarjassa taisteluita Kanadan viranomaisten ja paikallisten intiaanien välillä. Saskatchewanin kapinan katsotaan saaneen alkunsa Duck Laken taistelusta.


title: Duck Laken taistelu

text: 25. maaliskuuta joukko métis- ja First Nations -taistelijoita Louis Rielin ja Gabriel Dumontin johdolla valtasivat Hillyard Mitchellin omistaman kauppa-aseman lähellä Duck Lakea. Kanadan ratsupoliisin ylipäällikkö Leif Crozier sai tiedon mahdollisesta valtauksesta ja lähetti pienen yksikön hankkimaan tarvikkeita ennen mahdollista valtausta. Saavuttuaan kauppa-asemalle he havaitsivat tullensa myöhässä ja perääntyivät takaisin Fort Carltonin linnoitukseen vihollisen suuren ylivoiman johdosta. Crozier varusti suuremman joukon alueen poliiseista ja sotilaista, ja heillä oli mukanaan myös 7 paunan kaliiperinen kanuuna. Métisit tiesivät sotilaiden tulosta ja Dumont määräsi joukot järjesttäväksi noin 3,5 kilometrin päähän kauppa-asemasta.


title: Duck Laken taistelu

text: Joukot kohtasivat seuraavana päivänä. Osapuolet kiistelivät jonkinaikaa. Duck Laken taistelu alkoi lopulta ammuskelusta, mutta nykyään ei ole tiedossa, kumpi osapuoli aloitti ammuskelun. Kanadan joukut joutuivat pian alakynteen ja hajaantuivat metsään. Dumont haavoittui taistelussa ja hän luovutti komennon veljelleen Édouardille. Métisit ryhtyivät jahtaamaan pakenevia hallituksen joukkoja, mutta Riel kutsui heidät takaisin ja totesi riittävästi verta vuodatetun, mikä todennäköisesti esti taistelun muuttumiseksi verilöylyksi. Ratsupoliisin joukot pakenivat takaisin Fort Carltonin linnoitukseen, jonka he tosin hylkäsivät pari päivää myöhemmin ja peräytyivät lopulta Prince Albertin kaupunkiin, jossa he pysyivät Saskatchewanin kapinan loppuun saakka.


title: Yhteisöpalvelu

text: Yhteisöpalvelu, myös verkkoyhteisöpalvelu tai internetyhteisöpalvelu, on palvelu, joka tarjoaa mahdollisuuden ihmisten välisten suhteiden luomiseen ja ylläpitämiseen tietoverkon kautta. Verkkoyhteisöpalvelut ovat tulleet laajaan käyttöön Web 2.0:n ja sosiaalisen median yleistymisen myötä.


title: Yhteisöpalvelu

text: Verkkoyhteisöpalveluissa käyttäjät lisäävät listalleen niitä käyttäjiä, joihin heillä on yhteys. Käyttäjät voivat myös hyväksyä tai hylätä toisten käyttäjien lähettämiä pyyntöjä. Boyd ja Ellison väittävät, etteivät verkkoyhteisöpalvelut rajoitu vain kaikista selvimpiin tapauksiin, kuten Facebook ja MySpace, vaan verkkoyhteisöpalveluja ovat myös LastFM (musiikinkuuntelutapojen jakamista), Flickr (kuvien jakamista) ja YouTube (videoiden jakamista), joissa käyttäjät itse jakavat informaatiota tai materiaalia. Useissa palveluissa on myös mahdollista kommentoida ja keskustella jaetusta informaatiosta tai materiaalista. Boydin ja Ellisonin määrittely on puolestaan ristiriidassa esimerkiksi Lietsalan ja Sirkkusen luomien sosiaalisen median kategorioiden kanssa, joissa esimerkiksi sisällön jakaminen on eroteltu omaksi kategoriaksi. Tässä tekstissä käytetään Lietsalan ja Sirkkusen luomia kategorioita. Kategorioiden erottaminen toisistaan ei kuitenkaan ratkaise kaikkia määrittelyn ongelmia, koska usein on mahdollista jakaa toisen kategorian sisältöjä toisessa kategoriassa. Esimerkiksi Facebookissa voi jakaa YouTube-videoita.


title: Yhteisöpalvelu

text: Suomen kieli ei ole yksin vaikeuksissa verkkoyhteisöpalvelu-termin kanssa. Esimerkiksi Beer problematisoi englannin kielen termien 'social networking sites' ja 'social network sites' eroavaisuuksia. Sheldon käytti tutkimuksessaan lyhyempää ”social networks” -termiä, kun taas Stutzman käytti termiä ”social network communities”. Matikainen kääntää ”social network sites” -termin verkostoitumis- tai yhteisöpalveluksi ja Puheviestinnän sanasto kääntää sen verkosto- tai yhteisöpalveluksi. Mikään näistä termeistä ei täysin vastaa englanninkielistä vastinetta tai kuvaa kyseisiä palveluja. Yhteisöpalvelu-termi on siitä haasteellinen, että käyttäjä voi tuntea kuuluvansa yhteisöön, vaikka muut yhteisöön kuuluvat eivät kokisi samoin. Itse yhteisönkin rajaaminen näissä palveluissa on haastavaa, jollei mahdotonta. Verkosto(itumis)palvelu-termi puolestaan ei kuvaa yhteisöllistä puolta riittävästi, jotta se olisi validi. Täten usein käytetään suomennosta verkkoyhteisöpalvelu, jonka Partanen on maininnut, mutta ei määritellyt. Sanastokeskus TSK suosittaa termin verkkoyhteisöpalvelu käyttöä suomennoksena englannin kielen ”social network service” -termille, mutta myös termit yhteisöpalvelu, internetyhteisöpalvelu ja sisällöllisesti hieman poikkeava verkostoitumispalvelu ovat mahdollisia suomennoksia. Sanastokeskus TSK määritteleekin verkkoyhteisöpalvelun seuraavasti:


title: Yhteisöpalvelu

text: Verkkoyhteisöpalvelu tai yhteisöpalvelu -termissäkin on puutteensa. Se esimerkiksi vastaa englannin kielen ”social network sites” ja ”social network service” –termejä. Sen sijaan ”social networking sites” -termiä kuvaa suomenkielessä paremmin käsite "verkostoitumispalvelu".


title: Yhteisöpalvelu

text: Ensimmäinen huomattava verkkoyhteisöpalvelu oli vuonna 1997 aloittanut SixDegrees.com, joka mahdollisti käyttäjille oman profiiliin luomisen ja kavereiden listaamisen. Vaikka SixDegrees sai miljoonia käyttäjiä, bisneksenä se ei toiminut. Palvelu suljettiin vuonna 2000, jolloin oli jo olemassa muita verkkoyhteisöpalveluja, kuten LunarStorm. Vuodesta 2003 verkkoyhteisöpalvelujen lukumäärä ja ominaisuudet ovat kasvaneet, aivan kuten käyttäjien tuottaman sisällön määräkin.


title: Yhteisöpalvelu

text: Internetiä käytetään usein ihmissuhteiden muodostamiseen. Verkosta etsitään ihmisiä, joilla on samoja kiinnostuksen kohteita. Kiinnostuksen kohteet voivat olla sekä romanttisia että sosiaalisia. Sen sijaan verkkoyhteisöpalveluilla ylläpidetään usein jo olemassa olevia sosiaalisia kontakteja. Useimmat verkkoyhteisöpalvelut korostavat verkossa–kasvokkain -trendiä (online-to-offline trend), jossa ihmiset tutustuvat toisiinsa verkossa ja tapaavat myöhemmin kasvokkain. Poikkeuksena on esimerkiksi Facebook, jossa tämä menee yleensä toisin päin, eli kasvokkaisviestinnän suhteet siirtyvät verkkoon.


title: Yhteisöpalvelu

text: Verkkoyhteisöpalvelujen tutkimus on usein keskittynyt jonkin tietyn palvelun, kuten Facebookin, tarkasteluun. Muutamissa tutkimuksissa on tarkasteltu ylipäätään verkkoyhteisöpalveluja, mutta niissäkin on yleensä korostettu joitain tiettyjä palveluja, kuten Boydin tutkimuksessa MySpacea ja Facebookia.


title: Miodrag Božović

text: Miodrag Božović (s. 22. kesäkuuta 1968) on montenegrolainen jalkapallovalmentaja ja entinen puolustaja. Lokakuusta 2018 lähtien hän on toiminut PFK Krylja Sovetov Samaran päävalmentajana.


title: Miodrag Božović

text: Božović aloitti peliuransa FK Budućnost Titogradissa 1986. Seura pelasi tuolloin Jugoslavian pääsarjassa ja sijoittui parhaimmillaan seitsemänneksi kaudella 1987/88. Vuonna 1992 hän siirtyi suurseura Belgradin Punaiseen tähteen, jota edusti kahden kauden ajan. Vuonna 1994 Božović siirtyi indonesialaisen Pelita Jayan riveihin ja pelasi Aasiassa pari kautta palaten 1996 Eurooppaan ja kyproslaiseen APOP Kinyras Peyiasiin. Hän pelasi vielä uransa loppuvuosina Alankomaissa RKC Waalwijkissa ja RBC Roosendaalissa sekä japanilaisseura Avispa Fukuokassa.Valmennusuransa Božović aloitti vuonna 2000 FK Belgradissa. Hän on luotsannut sen jälkeen seuroja Serbiassa, Japanissa ja Montenegrossa. Kaudeksi 2008 hän siirtyi Venäjälle FK Amkar Permin peräsimeen ja johdatti seuran hienosti neljänneksi Venäjän valioliigassa. Lisäksi seura taisteli tiensä Venäjän cupin loppuotteluun, jossa se kuitenkin taipui PFK TsSKA Moskovalle rangaistuspotkukilpailun jälkeen. Kauden jälkeen Božović siirtyi FC Moskovan peräsimeen. Božovićin johdolla FC Moskova pelasi hienon kauden 2009 ja sijoittui liigassa kuudenneksi jääden vain niukasti europelien ulkopuolelle. Venäjän cupissa Božović johdatti seuran välieriin. Kauden jälkeen seuran talousvaikeudet kävivät kuitenkin liian suuriksi ja päärahoittaja Norilski nikelin vetäydyttä toiminnasta FC Moskova joutui luopumaan sarjapaikastaan. Näin myös päävalmentaja Božovićista tuli vapaa pelaaja.


title: Miodrag Božović

text: Huhtikuun lopulla 2010 Božović allekirjoitti kolmivuotisen sopimuksen FK Dynamo Moskovan kanssa. Debyyttikaudellaan hän luotsasi Dynamon lopulta Venäjän liigassa seitsemänneksi. Kauteen 2011/12 seura lähti kovemmin tavoittein, mutta putoaminen Venäjän cupista jo puolivälierissä johti Božovićin potkuihin huhtikuussa 2011.


title: Miodrag Božović

text: Syyskuun lopussa 2011 Božović palasi valmennustehtäviin Venäjän liigan häntäpäähän juuttuneen FK Amkar Permin päävalmentajana. Montenegrolainen johdatti Amkarin lopulta Venäjän liigassa kymmenenneksi ja pelasti näin seuran putoamiselta. Kauden jälkeen hän kuitenkin jätti joukkueen. Pian ilmoituksensa jälkeen hänestä tuli FK Rostovin uusi päävalmentaja. Božovićin johdolla Rostov eteni kaudella 201314 Venäjän cupin loppuotteluun, jossa voitti FK Krasnodarin rangaistuspotkuilla. Cup-mestaruus oli Rostovin seurahistorian ensimmäinen. Božović erosi seuran palveluksesta kehnojen tulosten vuoksi syyskuussa 2014. Ura jatkui jo lokakuun alussa 2014 FK Lokomotiv Moskovan päävalmentajana. Lokomotiv paransi sijoitustaan montenegrolaisen alaisuudessa nousten liigassa seitsemänneksi ja eteni Venäjän cupin loppuotteluun. Tuloksista huolimatta Božović erosi toukokuussa 2015 seuran palveluksesta.


title: Miodrag Božović

text: Kesäkuussa 2015 hän aloitti Belgradin Punaisen tähden päävalmentajana. Božović alku seurassa oli vaikea, kun FK Kairat pudotti Punaisen tähden Eurooppa-liigan karsinnoissa. Alun vaikeuksista huolimatta Božović on saanut pahasti velkaantuneen suurseuran menestymään. Joulukuussa joukkue oli voittanut 18 perättäistä ottelua Serbian Superliigassa. Maaliskuuhun mennessä seura venytti ennätyksen jo 24 perättäiseen voittoon. Lopulta Punainen tähti voitti liigamestaruuden 28 pisteen erolla FK Partizaniin häviämättä kauden aikana yhtään ottelua.


title: Miodrag Božović

text: Kaudella 2016/17 Punainen tähti otti ensimmäisen voittonsa eurokentillä kolmeen vuoteen kukistamalla Valletta FC:n Mestarien liigan karsinnoissa. Serbialaisseuran tie katkesi kuitenkin toiselle karsintakierrokselle, kun PFK Ludogorets Razgrad oli toisessa osaottelussa vahvempi jatkoajalla. Serbian liigassa Božović piiskasi seuransa jälleen kovaan menoon ja joukkue voitti runkosarjan häviten vain yhden ottelun. Mestaruuden ratkaisevassa jatkosarjassa seura kuitenkin kärsi kirveleviä tappioita ja kun ero FK Partizaniin oli kasvanut kolmeen pisteeseen ennen kahta viimeistä kierrosta ilmoitti Božović eroavansa tehtävästään.


title: Miodrag Božović

text: Kaudeksi 2017/18 Božović teki sopimuksen FK Arsenal Tulan kanssa. Hän luotsasi seuran Venäjän liigassa seitsemänneksi, mikä oli seuran historian paras sijoitus. Kauden jälkeen Božović ei kuitenkaan jatkanut seurassa.


title: Miodrag Božović

text: Lokakuussa 2018 Božovićista tuli PFK Krylja Sovetov Samaran päävalmentaja.


title: Aita Camastral

text: Aita Camastral (s. 9. huhtikuuta 1983) on sveitsiläinen entinen alppihiihtäjä.


title: Aita Camastral

text: Camastral voitti pujottelussa Sveitsin mestaruuden vuosina 2006 ja 2008. 25. marraskuuta 2006 hän kisasi ensimmäistä kertaa alppihiihdon maailmancupissa, suurpujottelussa Aspenissa. Ensimmäiset maailmancupin pisteensä Camastral sai 10. marraskuuta 2007, kun hän oli 19:s Reiteralmin pujottelussa. Parhaimmillaan hän sijoittui maailmancupissa yhdenneksitoista Panoraman pujottelussa marraskuussa 2007 ja Mariborin pujottelussa tammikuussa 2008.


title: Aita Camastral

text: Camastral lopetti urheilu-uransa joulukuussa 2010. Häneltä jäi myös Vancouverin olympialaiset 2010 väliin loukkaantumisen takia.


title: River-luokka

text: River-luokka on ollut usean erityyppisen alusluokan nimenä Britanniassa, Kanadassa, Australiassa ja Yhdysvalloissa.


title: Karmah

text: Karmah on italialainen pop/hiphop-yhtye. Karmahiin kuuluvat laulaja Elisa Bava, räppäri July B. (Juliano Bozzano) ja tuottaja Gabry Ponte. Vuonna 2005 bändi menestyi muutamissa Euroopan maissa coverilla The SOS Bandin laulusta "Just Be Good To Me", joka sijoittui Puolan Top 50-listalla ykköseksi.


title: Karmah

text: Heinäkuussa 2006 bändi julkaisi kappaleen "Tom's Diner", joka on Suzanne Vegan hitti. Karmah julkaisi samana vuonna myös debyyttialbuminsa "Be Good To Me".


title: Manuel Fettner

text: Manuel Fettner (s. 17. kesäkuuta 1985 Wien) on itävaltalainen mäkihyppääjä.


title: Manuel Fettner

text: Mäkihypyn maailmancupissa Fettner kilpaili ensimmäisen kerran vuonna 2001 Innsbruckissa. Parhaimmillaan hän on ollut kolmas Oberstdorfissa 2010, Kuusamossa 2016 ja Willingenissä 2017. Maailmancupin kokonaiskilpailussa hän oli kymmenes kaudella 2016–2017. Hän sijoittui Keski-Euroopan mäkiviikon 2010–2011 kokonaiskilpailussa neljänneksi ja 2016–2017 viidenneksi.


title: Manuel Fettner

text: Val di Fiemmen MM-kilpailuissa 2013 hän sijoittui suurmäessä 15:nneksi. Joukkuemäessä hän kuului Itävallan joukkueeseen, joka voitti kultamitalin 14,1 pisteen erolla Saksaan. Hän pysyi pystyssä toisen kierroksen hyppynsä, vaikka hänen toinen suksensa irtosi jalasta alastulon jälkeen. Kulmin lentomäen MM-kilpailuissa 2016 hän oli mukana Itävallan pronssijoukkueessa. Lahden MM-kilpailuissa 2017 hän sijoittui normaalimäessä 12:nneksi ja oli mukana voittamassa Itävallalle joukkuemäen pronssia.


title: Manuel Fettner

text: Juniorivuosinaan Fettner on voittanut nuorten MM-kilpailuissa yhden joukkuekullan sekä yhden henkilökohtaisen ja kaksi joukkuehopeaa.


title: Manuel Fettner

text: Manuel Fettnerin kotisivut


title: Taku Takeuchi

text: Taku Takeuchi (jap. 竹内 択 s. 20. toukokuuta 1987) on japanilainen mäkihyppääjä ja maailmanmestari. Uransa alussa hän edusti Puijon Hiihtoseuraa. Hän puhuu myös jonkin verran suomea.


title: Taku Takeuchi

text: Vancouverin olympialaisissa 2010 Takeuchi oli mukana viidenneksi sijoittuneessa Japanin mäkijoukkueessa. Henkilökohtaisissa kilpailuissa hän karsiutui toiselta kierrokselta. MM-kilpailuissa hän kilpaili ensimmäisen kerran Oslon MM-kilpailuissa 2011 sijoittuen normaalimäessä 24:nneksi ja suurmäessä 26:nneksi. Lisäksi hän oli normaalimäen joukkuekilpailussa viides ja suurmäen joukkuekilpailussa kuudes. Val di Fiemmen MM-kilpailuissa 2013 hän sijoittui normaalimäessä seitsemänneksi. Sekajoukkuemäestä Takeuchi voitti kultaa yhdessä Japanin joukkueen kanssa. Suurmäen henkilökohtaisessa kilpailussa hän oli 17:s ja joukkuekilpailussa viides. Sotšin olympialaisissa 2014 hän oli mukana pronssia saavuttaneessa Japanin joukkueessa. Suurmäessä hän sijoittui 13:nneksi ja normaalimäessä 24:nneksi. Falunin MM-kilpailuissa 2015 hän oli normaalimäessä viides ja sekajoukkuemäessä pronssilla. Lahden MM-kilpailuissa 2017 hän oli normaalimäessä 20:s ja sekajoukkuemäessä pronssilla.


title: Taku Takeuchi

text: Mäkihypyn maailmancupissa Takeuchi kilpaili ensimmäisen kerran Kuusamossa 24. marraskuuta 2006, sijoittuen 23:nneksi. Kymmenen parhaan joukkoon hän sijoittui ensimmäisen kerran Sapporon kilpailuissa helmikuussa 2008 ollessaan niissä kahdeksas ja yhdeksäs. Ensimmäisen palkintosijansa hän saavutti Innsbruckissa tammikuussa 2012 sijoituttuaan kolmanneksi. Lisäksi hän on sijoittunut toiseksi sekä Klingenthalissa helmikuussa 2013 että Lillehammerissa joulukuussa 2013 ja kolmanneksi Lahdessa helmikuussa 2016. Maailmancupin joukkuekilpailuissa hän on ollut Japanin joukkueessa kahdeksan kertaa palkintosijoilla, joista yksi on sekajoukkuekilpailun voitto.


title: Moision koulu

text: Moision koulu voi tarkoittaa seuraavia peruskouluja:


title: Kebriones

text: Kebriones () oli myyttinen kreikkalainen sankari, jonka isä oli Troijan kuningas Priamos. Hän oli orja ja Hektorin velipuoli. Akhaialainen Patroklos surmasi Kebrioneen Troijan sodassa.


Taideteollisen korkeakoulun ylioppilaat TOKYO ry on Taideteollisen korkeakoulun opiskelijoiden perustama rekisteröity yhdistys. Yhdistys perustettiin, jotta TOKYOn kulttuuri säilyisi, kun Helsingin kauppakorkeakoulu, Taideteollinen korkeakoulu ja Teknillinen korkeakoulu yhdistettiin Aalto-yliopistoksi. TOKYOn toiminta ylioppilaskuntana loppui tämän jälkeen, koska yliopistolain mukaan yliopistolla voi olla vain yksi ylioppilaskunta, joka on tässä tapauksessa Aalto-yliopiston ylioppilaskunta.


title: Taideteollisen korkeakoulun ylioppilaat TOKYO

text: Yhdistyksen tarkoituksena on toimia jäsentensä yhdyssiteenä ja edistää taiteen ja taideteollisuuden alan opiskelijoiden sekä alumnien kohtaamista ja edistää esimerkiksi heidän yhteiskunnallisia, ammatillisia ja sosiaalisia pyrkimyksiään. TOKYO järjestää kulttuuritapahtumia, tarjoaa tukea opiskeluun ja toimii edunvalvojana koulutuspoliittisissa ja opintososiaalisissa asioissa. TOKYO omistaa Taideteollisen korkeakoulun tiloissa toimivan ravintola Kipsarin.


text: TOKYOn toiminta jakautuu karkeasti kahtia taikkilaisten edunvalvontaan ja taikkilaisen opiskelijakulttuurin ylläpitämiseen. Ensimmäisestä esimerkkejä ovat yhteistyö ylioppilaskunta AYY:n ja TaiKin sisäisten elimien kanssa. TOKYO pyrkii takaamaan jäsenilleen mahdollisimman hyvät oltavat Aalto-yliopistossa ja tarjoamaan äänitorven, jonka kautta Aallon ja taikin asioihin voi vaikuttaa. TOKYO tekee usein myös julkisia kannanottoja ja kommentoi yliopisto ja taidemaailman muutoksia ja myllerryksiä.


text: Kulttuuripuolen toiminta keskittyy lähinnä erilaisten projektien tukemiseen ja tapahtumien järjestämiseen. Yhdistys järjestää vuosittain Arabia Maskerad-naamiaiset, joita on juhlittu Taideteollisessa jo 1900-luvun alusta saakka. Näiden lisäksi TOKYO ylläpitää monia taikkilaisille tärkeitä palveluita, kuten ravintola Kipsaria ja TOKYOn toimistoa, josta löytyy myös ylioppilaskunnan palvelut.


text: Taideteollisen korkeakoulun ylioppilaat ry:n jäsenyys on vapaaehtoista. Jäsenyys on Taideteollisen opiskelijoille maksuton. Jäsenyyksiä on neljänlaisia:Vain varsinaisella jäsenellä on äänioikeus.


text: Yhdistyksen säännöissä säädetään seuraavista asioista:


title: Konstantin Astrahantsev

text: Konstantin Astrahantsev (, s. 2. marraskuuta 1967 Glazov, Venäjän SFNT, Neuvostoliitto) on entinen venäläinen jääkiekkoilija. Astrahantsev voitti jääkiekon maailmanmestaruuden ja valittiin Neuvostoliiton jääkiekon kunniagalleriaan vuonna 1993. Astrahantsev pelasi Suomessa jääkiekon mestaruussarjassa Kalpassa ja I divisioonassa Rovaniemen Kiekko-seurassa. Suomi-Sarjassa Astrahantsev on pelanut Rovaniemen Kiekon lisäksi Ylitorniolaisen Et-Pon ja II divisioonan Suomusalmen Palloseuran riveissä.


title: Thryothorus

text: Thryothorus (aiemmin suomeksi rusopeukaloiset) on peukaloisten heimoon kuuluva varpuslintusuku.


title: Thryothorus

text: Sukuun kuuluu BirdLifen mukaan 2 lajia.


title: Ailsa Craig

text: Ailsa Craig () on saari Firth of Clydessä, Skotlannissa. Saarella on kivilouhoksia, joista saadusta graniitista valmistetaan curlingkiviä. Nykyään asumaton saari oli 1500-luvun Skotlannin uskonpuhdistuksen aikana katolisten turvapaikka, mutta nyt se on lintujen suojelualue ja siellä elää suuret määrät suulia ja kasvava määrä lunneja.


title: Gunnar Castrén

text: Gunnar Castrén (27. joulukuuta 1878 Helsinki – 5. marraskuuta 1959 Helsinki) oli suomalainen professori ja kirjallisuudentutkija.


title: Gunnar Castrén

text: Castrénin vanhemmat olivat sanomalehden toimittaja Robert Castrén ja Charlotta Pipping. Hän pääsi ylioppilaaksi 1896 ja valmistui filosofian kandidaatiksi 1899, maisteriksi 1900, lisensiaatiksi 1902 ja tohtoriksi 1907.


title: Gunnar Castrén

text: 1900-luvun alussa Euterpe-ryhmään kuulunut Castrén oli mukana myös aktivistien toiminnassa ja toimitti maanalaista "Fria Ord"-lehteä. Hän johti myös Suomen aktiivisen vastustuspuolueen perustamiskokousta 17. marraskuuta 1904 ja laati 1905 puolueen pyynnöstä ehdotuksen Suomen perustuslaiksi. Castrénin ehdotuksessa Suomesta olisi tullut tasavalta jolla olisi ollut vaaleilla valittu presidentti ja yksikamarinen eduskunta.


title: Gunnar Castrén

text: Castrén tunnetaan etenkin Johan Ludvig Runebergin tuotannon tutkijana ja hän kirjoitti muun muassa kommentaarit Runebergin runoihin.


title: Gunnar Castrén

text: Castrén oli Helsingin yliopiston estetiikan ja nykykansain kirjallisuuden dosenttina 1907–1924, kotimaisen kirjallisuuden professorina 1924–1938 ja ruotsalaisen kirjallisuuden professorina 1938–1945. Hän oli Svenska litteratursällskapet i Finlandin puheenjohtaja 1924–1934 ja Suomen Tiedeseuran puheenjohtaja 1945–1946.


title: Nikolai Borštševski

text: Nikolai Konstantinovitš Borštševski (, s. 12. tammikuuta 1965 Tomsk, Venäjän SNFT, Neuvostoliitto) on venäläinen jääkiekkovalmentaja ja entinen jääkiekkoilija, pelipaikaltaan oikea laitahyökkääjä.


title: Nikolai Borštševski

text: Neuvostoliitossa Borštševski edusti moskovalaisseuroja Dynamo (1983–1989) ja Spartak (1989–1992), joiden riveissä hän saavutti neljä Neuvostoliiton mestaruussarjan hopeaa ja kolme pronssia. Vuonna 1992 hän kuului Albertvillen talviolympialaisissa kultaa voittaneeseen Itsenäisten valtioiden yhteisön ja Georgian muodostamaan yhdistyneeseen joukkueeseen ja sai urheilumestarin kunniannimen.


title: Nikolai Borštševski

text: Toronto Maple Leafs varasi Borštševskin vuonna 1992 Pohjois-Amerikan NHL-liigaan, jonne hän siirtyi seuraavaksi kaudeksi. Pienestä koostaan johtuen lempinimen ”Stick” saanut Borštševski pelasi NHL:ssä Toronton lisäksi Calgary Flamesin ja Dallas Starsin joukkueissa. Huolimatta onnistuneesta NHL-debyyttikaudesta hän ei koskaan saavuttanut Pohjois-Amerikassa saman tason menestystä kuin Neuvostoliitossa johtuen loukkaantumisista ja liigan aggressiivisemmasta pelityylistä. Hän siirtyi kesken kauden saksalaiseen Kölner Haieen ja palasi vuonna 1996 Spartakiin, jossa hän lopetti uransa vuonna 1998.


title: Nikolai Borštševski

text: Peliuransa jälkeen Borštševski on toiminut valmentajana. Korkeimmalla sarjatasolla hän on valmentanut Lokomotiv Jaroslavlia vuosina 2006–2007 ja Atlantia marraskuusta 2009 lähtien.


title: Einar Holmberg

text: Einar Anders Holmberg (7. huhtikuuta 1878 Turku – 12. joulukuuta 1959 Turku) oli suomenruotsalainen toimittaja, kirjailija, kirjastonhoitaja ja ruotsalaisen kansanpuolueen kansanedustaja. Hän käytti nimimerkkiä "von Klancken".


title: Einar Holmberg

text: Holmbergin vanhemmat olivat merikapteeni Matthias Maurits Holmberg ja Anna Fredrika Söderholm. Hän pääsi ylioppilaaksi 1898 ja valmistui filoosfian kandidaatiksi 1903.


title: Einar Holmberg

text: Holmberg toimi Ahvenanmaan kansanopiston opettajana 1903–1905 ja Porvoon ruotsalaisen kansanopiston johtajana 1905–1912. Hän oli lisäksi Porvoossa ilmestyneen Borgåbladet-lehden toimittajana 1907–1909 ja Porvoon kaupungin kansakoulujen tarkastajana 1909–1911. 1910-luvulla Holmberg oli Turun kaupungin kirjastonhoitajana 1912–1918 ja Turun ruotsalaisen työväenopiston johtajana 1916–1918. Holmberg otti Turun kaupunginkirjastossa käyttöön amerikkalaistyyppisen järjestelmän johon kuuluivat avohyllyt, pidemmät aukiolojat, maksuttomat kotilainat ja oma osasto lapsille.


title: Einar Holmberg

text: Tämän jälkeen Holmberg toimi Åbo Underrättelser-lehdessä toimitussihteerinä 1918–1919, päätoimittajana 1919–1933 ja ensimmäisenä toimittajana 1933–1948.


title: Einar Holmberg

text: Holmberg oli kansanedustajana 1939–1945 edustaen Turun läänin eteläistä vaalipiiriä. Hän oli myös Porvoon ja Turun kaupunginvaltuustojen jäsenenä sekä Suomen ruotsalaisen nuorisoliiton puheenjohtajana. Holmberg kuului myös Åbo Akademin valtuuskuntaan ja hallitukseen sekä Suomen sanomalehtimiesten liiton hallitukseen.


title: Einar Holmberg

text: Einar Holmberg oli naimisissa vuodesta 1902 Alfhild Matilda Nikanderin kanssa.


title: Pelimiehet

text: Pelimiehet voi viitata seuraaviin:


title: Anna Kaitila

text: Anna Augusta Helena Kaitila, o.s. Forsgren (12. heinäkuuta 1876 Korpilahti – 17. marraskuuta 1959 Orimattila ) oli suomalainen opettaja ja kirjailija.


title: Anna Kaitila

text: Kaitilan vanhemmat olivat kanttori-urkuri Viktor Teodor Forsgrén ja Edla Augusta Silfvenius ja puoliso vuodesta 1902 Teuvo Kaitila. Anna Kaitila toimi kansakoulunopettajana 1895–1904 ja oli viimeksi opettajana Orimattilan Kaitalassa 1900–1904. Hän oli Orimattilan kunnanvaltuuston jäsen 1933–1957 ja toimi Helsingin Sanomien ja Etelä-Suomen Sanomien paikallisena avustajana. Hän avusti pitkään myös Nuori Suomi -albumia.


title: Anna Kaitila

text: Kaitila oli Orimattilan Marttayhdistyksen puheenjohtajana yli 50 vuotta. Hän toimi aktiivisesti Kansallisessa Edistyspuolueessa ja oli muun muassa puolueen kansanedustajaehdokkaana.


title: Sarapeukaloinen

text: Sarapeukaloinen ("Cistothorus platensis") on hyvin laajalla alueella Pohjois- ja Etelä-Amerikassa tavattava peukaloisiin kuuluva varpuslintu.


title: Sarapeukaloinen

text: Kooltaan sarapeukaloinen on noin 9,5–11 cm ja on pienin Pohjois-Amerikassa tavattava peukaloislaji. Lajin ulkonäkö vaihtelee suhteellisen paljon alueittain, mutta yleisväritykseltään laji on selästään ruskea. Selässä ja päässä on tummempia viiruja.Viirujen tiheys, leveys vaihtelevat huomattavasti alalajeittain. Vatsa on väritykseltään valkoinen tai okranruskea.


title: Sarapeukaloinen

text: Sarapeukaloista tavataan hyvin laajalla alueella Pohjois- ja Etelä-Amerikassa. Lajin elinalue ulottuu Pohjois-Amerikassa Kanadasta Yhdysvaltojen Itärannikolle ja Meksikoon. Yhdysvalloissa laji muuttaa talveksi etelämmäksi. Etelä-Amerikassa lajia tavataan Andeilla alueella, joka ulottuu Venezuelasta, Kolumbian, Ecuadorin ja Perun kautta Boliviaan. Lisäksi lajia tavataan Chilen, Argentiina ja Uruguayn alangoilta, Falklandsaarilta, osasta Brasiliaa ja Guayanasta. Sarapeukaloisen elinympäristöä ovat suoalueiden ruohikot ja kaislikot. Yleensä lajia ei kuitenkaan tavata osmankäämejä kasvavilta soilta tai alueilta, joissa on syvää seisovaa vettä. Talvisin lajia voi tavata myös hieman kuivemmilta seuduilta.


title: Sarapeukaloinen

text: Sarapeukaloiset ovat arkoja lintuja, jotka viettävät piileskelevää elämää saraikossa ja kuullaan useammin kuin nähdään. Häirittynä laji juoksee maata pitkin karkuun. Hermostuneena se keikuttaa pyrstöään ylös ja alas sekä liikuttaa siipieään hyvin nopeasti.


title: Sarapeukaloinen

text: Yhdysvalloissa linnut saapuvat pesimäalueelleen toukokuussa ja aloittavat pesimisen kesäkuussa. Pesimäkausi kestää syyskuulle. Koiraat pesivät usein kahden tai useamman naaraan kanssa samanaikaisesti. Linnut puolustavat hyvin aggressiivisesti reviiriään ja voivat tuhota lähellä sijaitsevat muiden sarapeukaloisten ja myös muiden lintulajien pesät. Lajilla on pesimäkauden aikana kaksi tai jopa kolme pesuetta. Naaras munii 6–7 valkoista munaa, joita vain se hautoo. Myös poikasten ruokinta hyönteisillä ja hämähäkeillä jää pääosin naaraiden vastuulle. Munien hautominen kestää noin kaksi viikkoa.


title: Sarapeukaloinen

text: Sarapeukaloisten ravinto koostuu hyönteisistä ja hämähäkkieläimistä.


title: HMCS Margaree

text: HMCS Margaree (viirinumero H49) oli Kanadan laivaston River-luokan hävittäjä, joka oli alun perin Britannian Kuninkaallisen laivaston D-luokan hävittäjä "HMS Diana". Alus palveli toisessa maailmansodassa.


title: HMCS Margaree

text: Kanadan hallitus aloitti keskustelun 25. kesäkuuta 1940 uponneen "HMCS Fraserin" korvaamisesta. "Diana" oli huollettavana telakalla Lontoossa, kun sen siirto Kanadalle vahvistettiin. Alus poistettiin Kuninkaallisen laivaston palveluksesta ja se siirrettiin 6. syyskuuta 1940 Kanadan laivastolle nimellä "HMCS Margaree".


title: HMCS Margaree

text: "Margaree" päätti lokakuun alussa koulutuksensa ja se lähti 17. lokakuuta Londonderrystä Pohjois-Irlannista liitettynä saattueeseen OL8. Alus oli saattueen ainoa suoja ennen sen liittymistä suurempaan saattueeseen Halifaxin matkaa varten.


title: HMCS Margaree

text: Alus törmäsi 22. lokakuuta rahtialus "MV Port Fairyn" kanssa, jolloin hävittäjä upposi vieden mukanaan 142 henkeä aluksen päällikkö mukaan lukien. Rahtialus pelasti 42 henkeä.


title: Sheila Mello

text: Sheila Chesed de Almeida Mello (São Paulo, 23. heinäkuuta 1978) on brasilialainen tanssija, näyttelijä ja malli. Hän oli tunnettu sekä klassisen baletin että nykytanssin esittäjänä ennen liittymistään vuonna 1998 "É o Tchan" -ryhmään, jossa korvasi ryhmästä eronneen Carla Perezin.


title: Sheila Mello

text: Sheila Mello on esiintynyt elokuvissa "Segurança Nacional" (2007) ja "Alphaville 2007 d.C." (2007).


title: Vladimir Brežnev

text: Vladimir Brežnev (5. maaliskuuta, 1935, Moskova, Neuvostoliitto – 20. maaliskuuta 1996) oli neuvostoliittolainen jääkiekkoilija. Brežnev oli pelipaikaltaan puolustaja, ja kätisyydeltään vasenkätinen. Brežnev pelasi Neuvostoliiton jääkiekkomaajoukkueessa kansainvälisiä otteluita kahdeksan kauden aikana yhteensä 57 ottelua, joissa hän teki 17 maalia. Jääkiekon maailmanmestaruuskilpailuissa Brežnev pelasi vuosina 1961, 1965 ja 1966. Seuratasolla hän edusti kahta ensimmäistä kautta lukuun ottamatta TsSKA Moskova -jääkiekkoseuraa, pelaten 350 ottelua tehden niissä 45 maalia. Brežnev valittiin Neuvostoliiton ja Venäjän jääkiekkoilun kunniagalleriaan vuonna 1965.


title: The Definitive Collection (Sammy Davis Jr.)

text: The Definitive Collection on Sammy Davis Jr.:n kokoelma-albumi, joka julkaistiin vuonna 2006. Se sisältää hänen kaikki suosituimmat hittinsä kolmelta vuosikymmeneltä.


title: The Definitive Collection

text: The Definitive Collection on useiden eri artistien kokoelmalevyjen nimi:


title: Who’s That Girl (elokuva)

text: Who’s That Girl on James Foleyn ohjaama yhdysvaltalainen screwballkomediaelokuva vuodelta 1987. Sen pääosissa olivat Madonna ja Griffin Dunne. Se on uusi versio Howard Hawksin klassikkokomediasta "Hätä ei lue lakia" (1938).


title: Who’s That Girl (elokuva)

text: Elokuvan soundtrack on "Who’s That Girl".


title: Who’s That Girl (elokuva)

text: Erkki Huhtamo kuvasi elokuvaa ensi-illan jälkeen Filmihullussa degeneroituneeksi toisinnoksi 1930-luvun screwball-komediasta. Hänen mielestään elokuva oli ”veltosti ”ohjattu”” ja ”kehnosti näytelty.


title: Who’s That Girl (elokuva)

text: Tapani Maskulan arvostelu elokuva televisioesityksen yhteydessä 1992 oli myönteinen. Hän kirjoitti: ”Mitä enemmän teoksiin tulee ajallista etäisyyttä, sitä selvemmin ne paljastavat ansionsa pinnallisten muotikuohujen alta.” Hän piti sitä ”riemastuttavana” versiona "Hätä ei lue lakia" -elokuvasta. Hän valitti kuitenkin, ettei kaikkia hauskoja oivalluksia pystytä kytkemään tyydyttäväksi kokonaisuudeksi.


title: Who’s That Girl (elokuva)

text: "Video-oppaassa" vuodelta 1994 Asko Alanen teilaa elokuvan erittäin kevyeksi komedianlatuskaksi ja antaa sille yhden tähden viidestä, mikä vastaa sanallista arviota ”huono”.


title: Nils-Arvid Bringéus

text: Nils-Arvid Bringéus (s. 1926) on Lundin yliopiston kansatieteen emeritusprofessori ja Ruotsin kirkon pappi.


title: Štšutšinsk

text: Štšutšinsk () on kaupunki Kazakstanin pohjoisosassa Akmolan alueella. Se on Štšutšinskin piirin keskus. Vuonna 1998 kaupungin asukasluku oli 47 900. Štšutšinsk on ollut kaupunki vuodesta 1939.


title: My Enemy

text: My Enemy on yhdysvaltalaisen, 1980-luvulla maailmanmaineeseen nousseen glam metal -yhtye Skid Row’n single vuodelta 1995. Se on ensimmäinen singlejulkaisu yhtyeen kolmannelta studioalbumilta, "Subhuman Racelta". Nimikappaleen ovat kirjoittaneet rumpali Rob Affuso, basisti Rachel Bolan ja kitaristi Scotti Hill. Kappale on julkaistu myös kokoelmalla "". Tuohon versioon kappaletta oli kuitenkin paranneltu ja miksattu.


title: Omatoimivaihtari

text: Omatoimivaihtari on opiskelija, joka suorittaa korkeakoulututkintoa kotimaansa oppilaitoksessa ja lähtee ulkomaille määräaikaisesti opiskelijavaihtoon omatoimisesti. Tällöin opiskelija järjestää opiskelupaikan itse. Omatoiminen vaihtopaikan järjestäminen tekee opiskelijasta omatoimivaihtarin (kansainvälinen termi ”free-mover”).


title: Omatoimivaihtari

text: Suomessa omatoimivaihtareita koskevat samat opintosuunnitelmaa ja hyväksilukua sekä opintojen tasoa ja määrää koskevat säännöt kuin muitakin väyliä vaihtoonlähdössään hyödyntäviä opiskelijoita. Muita opiskelijavaihdon väyliä ovat esimerkiksi Erasmus-ohjelma ja Nordplus sekä korkeakoulujen väliset kahdenväliset vaihtosopimukset.


title: Omatoimivaihtari

text: Omatoimisesti ulkomaille lähtevä opiskelija voi valita kohteensa vapaasti, mutta joutuu yleensä hoitamaan käytännön järjestelyt, hakuprosessin ja rahoituksen itsenäisesti. Opiskelija ottaa itse suoraan yhteyttä toivomaansa yliopistoon ja tiedustelee mahdollisuutta hakea määräaikaista opiskeluoikeutta vaihto-ohjelmien ulkopuolella. Omatoimivaihtaruus muistuttaa opiskelijavaihtoa sikäli, että opinnot on yleensä mahdollista hyväksilukea suomalaisessa korkeakoulussa suoritettavaan tutkintoon edellyttäen, että asiasta on etukäteen sovittu oman korkeakoulun kanssa.


title: Omatoimivaihtari

text: Omatoimivaihtareiksi luetaan myös ulkomaan opintoja välittävien organisaatioiden, kuten Asia Exchangen ja Kilroy Educationin, kautta opiskelemaan lähtevät henkilöt. Nämä organisaatiot toimivat linkkeinä opiskelijoiden ja valikoitujen vastaanottavien yliopistojen välillä helpottaen opiskelijoiden ulkomaille lähtöä. Lähettävän korkeakoulun näkökulmasta näidenkin organisaatioiden kautta ulkomaille lähtevät opiskelijat eivät osallistu korkeakoulun omiin vaihto-ohjelmiin vaan järjestävät opiskelupaikkansa itse. Näin ollen kyseiset opiskelijat ovat omatoimivaihtareita.


title: Omatoimivaihtari

text: Korkeakouluopiskelu on maksullista lähestulkoon joka puolella maailmaa pohjoismaita lukuun ottamatta. Ulkomaiset korkeakoulut perivät useimmiten lukukausimaksuja niin paikallisilta kuin ulkomaisiltakin opiskelijoilta. Omatoimivaihtarin tulee varautua lukukausimaksuihin ja niiden kattamiseen kokonaan tai osittain voi anoa ns. free mover –stipendejä lähes kaikissa Suomen korkeakouluissa. Lisäksi stipendejä voi anoa myös eri säätiöiltä ja rahastoilta. Kela maksaa korotettua ulkomaan opintotukea opintojen edetessä suunnitellusti.


title: Breakin’ Down

text: Breakin’ Down on yhdysvaltalaisen glam metal -yhtye Skid Row’n toinen singlejulkaisu yhtyeen kolmannelta studioalbumilta, "Subhuman Racelta". Kappale on elokuvan "Paholaisarmeija" soundtrackilla. Singlestä on julkaistu kolme painosta.


title: Into Another

text: Into Another on yhdysvaltalaisen glam metal -yhtyeen, Skid Row'n singlejulkaisu vuodelta 1995. Kappale on kolmas singlejulkaisu yhtyeen kolmannelta studioalbumilta, "Subhuman Racelta". Kappale oli yhtyeen viimeinen singlejulkaisu ennen yhtyeen hajoamista vuonna 1996. Vuonna 1999 uudelleenkasattu yhtye on julkaissut vain kaksi singleä. Tämä single on myös viimeinen, jolla laulaa Sebastian Bach.


title: Oleydong Sithsamerchai

text: Oleydong Sithsamerchai (Thaimaaksi โอเล่ห์ดง ศักดิ์เสมอชัย) (synt 17. heinäkuuta 1985 Bankok) on Thaimaalainen korsisarjan nyrkkeilijä. Urallaan Sithsamerchai on voittanut WBC-liiton mestaruuden.


title: Oleydong Sithsamerchai

text: Sithsamerchai debytoi ammattikehässä vuonna 2002. Vuonna 2007 Sithsamerchai voitti WBC-liiton haastajaottelussa Omar Soton ja pääsi haastamaan mestari Eagle Den Junlaphan, jonka voitti kaikin tuomariäänin. Mestaruutta Sithsamerchai puolusti 11 kertaa onnistuneesti kunnes hävisi vasta seitsemättä ammattinyrkkeilyotteluaan otelleelle Kazuto Iokalle teknisellä tyrmäyksellä viidennessä erässä. Tämän jälkeen Sithsamerchai ei ole päässyt suurten liittojen mestaruusotteluihin.


title: Maja Wasander

text: Ester Maria Hjelt, kirjailijanimeltään Maja Wasander (23. marraskuuta 1885 Vaasa – 29. tammikuuta 1960 Helsinki), oli suomenruotsalainen psykologi ja nuortenkirjailija.


title: Maja Wasander

text: Hjeltin isä oli professori Hjalmar Hjelt ja äiti Hedvig Forsblom. Hänellä oli ottolapsi Ingmar. Hjelt tuli ylioppilaaksi 1904 ja valmistui filosofian maisteriksi 1910. Filosofian lisensiaatiksi hän valmistui Åbo Akademista 1930 ja väitteli 1948. Hän opiskeli psykologiaa muun muassa Saksassa, ja hän oli merkittävä soveltavan psykologian pioneeri Suomessa. Hjelt työskenteli 1922–1927 työntekijöiden valintatestejä suorittaneessa Valtionrautateiden psykoteknillisessä laboratoriossa ja myöhemmin muun muassa Åbo Akademin sovelletun sielutieteen dosenttina vuodesta 1947. Hän toimi myös opettajana ja ammatinvalinnanohjaajana muun muassa Turussa, Inkoossa ja Helsingissä.


title: Maja Wasander

text: Uransa alkuvuosina Hjelt toimi opettajana Porvoossa ja Turussa.


title: Silkkitilhet (suku)

text: Silkkitilhet ("Ptilogonys") on silkkitilhien heimoon kuuluva varpuslintusuku. Silkkitilhien sukuun kuuluu BirdLifen mukaan kaksi lajia.


title: Luettelo esteratsastuksen Suomen-mestareista

text: Tämä on luettelo esteratsastuksen Suomen-mestareista vuodesta 1949 alkaen.


title: Alkumetsä

text: Alkumetsä () on Robert Holdstockin fantasiaromaani, joka julkaistiin vuonna 1984. Se on myös samannimisen kirjasarjan ensimmäinen teos. Kirjan tapahtumat sijoittuvat ikivanhaan ja salaperäiseen Ryhopen metsään, jossa asuu myyttisiä alkuolentoja. Romaani on suomennettu vuonna 1985.


title: William Schallert

text: William Joseph Schallert (6. heinäkuuta 1922 Los Angeles, Kalifornia – 8. toukokuuta 2016 Pacific Palisades, Los Angeles, Kalifornia) oli yhdysvaltalainen näyttelijä. Hän työskenteli pitkällä urallaan sekä elokuvissa että televisiossa. Hän toimi Screen Actors Guildin puheenjohtajana vuosina 1979–1981 ja oli vuonna 1980 ehdolla Daytime Emmy -palkinnon saajaksi.


title: William Schallert

text: Elokuviin, joissa Schallert esiintyi, lukeutuvat "Speedway – vauhtihullut" (1968) ja "Colossus – koneiden valta" (1970).


title: William Schallert

text: Schallert opiskeli Kalifornian yliopistossa, Los Angelesissa. Hänen isänsä, Edwin Schallert, kirjoitti näyttämötaiteesta "Los Angeles Timesiin". Schallert oli vuodesta 1949 naimisissa Rosemarie Diann Waggnerin kanssa. Parilla oli neljä lasta.


title: The Invite

text: The Invite on Emmin neljäs albumi, joka julkaistiin 30. syyskuuta 2009.


title: The Invite

text: Albumin nimikkokappaleesta "The Invite" kuvattiin musiikkivideo.


title: The Invite

text: Kaikki kappaleet säveltäneet Emmi ja Antti Vuorenmaa, sanoittanut Emmi sekä sovittanut Vuorenmaa, ellei toisin mainittu.


title: Tyson Ballou

text: Tyson Brett Ballou (s. 14. marraskuuta 1976 Garland, Texas) on yhdysvaltalainen miesmalli. Ballou aloitti mallin uransa 15-vuotiaana poseeramalla lehdissä ja esiintymällä muotinäytöksissä Texasissa. Muutettuaan New Yorkiin hän työskenteli Ford Models -mallitoimiston palveluksessa. Myöhemmin Ballou siirtyi IMG-mallitoimistoon, jonka kautta hän onnistui luomaan itselleen menestyksekkään uran. Ballou on työskennellyt tunnettujen muotitalojen kuten Calvin Kleinin, Tommy Hilfigerin, Giorgio Armanin ja Dolce & Gabbanan mainoskampanjoissa.


title: DFDS Seaways

text: DFDS Seaways on DFDS A/S-konserniin kuuluva osa-alue, jonka päätehtävänä on harjoittaa konsernin laivaliikennettä. Yksikkö syntyi nykymuotoonsa, kun 13. heinäkuuta 2010 alkaen siihen yhdistettiin vanhojen matkustajatoimintojen (entinen DFDS Seaways) lisäksi DFDS Tor Line, DFDS LISCO sekä Norfolkline. Sitä ennen DFDS Seaways oli lähinnä konsernin matkustajaliikennettä harjoittava yksikkö, joskin myös esimerkiksi DFDS LISCO oli myös omana toimintayksikkönään myynyt aluksilleen matkustajapaikkoja.


title: DFDS Seaways

text: DFDS Seawaysin historia voidaan jäljittää vuoteen 1866, kun DFDS A/S aloitti toimintansa. Kautta aikojen yhtiöllä on ollut käytössään matkustaja-aluksia, ja jo 1960-luvulla DFDS omisti useita matkustaja-autolauttoja. Toimintaa kiihdytti entisestään 1980-luvulla ruotsalaisen Tor Linen osto sekä saksalaisen Prinz Linienin osto, sillä molemmat yhtiöt omistivat useita matkustaja-autolauttoja. 1980- ja 1990-luvuilla ns. "ropax"-alusten määrä oli suurimmillaan.


title: DFDS Seaways

text: Laivastoa tosin supistettiin reilusti 2000-luvulla, osana yhtiön hanketta pienetää laivaston keski-ikää. Vuosina 2001-2007 yhtiö myi huikeat 27 alusta, joista viisi oli matkustaja-aluksia. Tuona saneerausaikana yhtiöstä liikkui villejä huhuja, joiden mukaan koko matkustajadivisioonasta oltaisiin hankkiutumassa eroon.


title: DFDS Seaways

text: Mutta koska kyseessä oli laivaston keski-iän kohotus, asiaan kuului myös uudempien alusten osto. Kaikki vanhat myytiin, jäljelle jäi vain vuonna 1990 Silja Lineltä ostettu M/S Queen of Scandinavia ja vuonna 1994 Kroatiassa rakennettu M/S Crown of Scandinavia, Eurowayn käsiin jäänyt uudisrakenne.


title: DFDS Seaways

text: Vuonna 2001 DFDS osti perinteisen aluksen, Rederi AB Sliten entisen Athenan. Athenasta tuli M/S Pearl of Scandinavia ja se asetettiin liikennöimään Kööpenhaminan ja Oslon välille (vuoteen 2006 asti Kööpenhamina-Oslo-linjan laivat pysähtyivät myös Helsingborgissa), Crown of Scandinavian pariksi, korvaten jo vanhaksi käyneen Queen of Scandinavian.


title: DFDS Seaways

text: Vuonna 2006 DFDS hankki Brittany Ferriesiltä Val De Loire-aluksen, ja nimesi sen M/S King of Scandinaviaksi. Se meni liikenteeseen IJmuidenin ja Newcastlen välille. Samana vuonna DFDS Seaways hankki aluksen sisaren, kun Fjord Line joutui talousongelmissaan myymään Fjord Norway-aluksen. Fjord Norwaysta tuli M/S Princess of Norway, ja nykyisin se liikennöi IJmuidenin ja Newcastlen välillä yhdessä sisarensa kanssa.


title: DFDS Seaways

text: Syyskuussa 2008 DFDS lakkautti Bergen – Haugesund – Stavanger-linjansa ja siinä samassa myös Queen of Scandinavia jäi työttömäksi.


title: DFDS Seaways

text: DFDS ilmoitti joulukuussa 2009 ostavansa Norfolk Linen kokonaisuudessaan Maersk-varustamolta. Sen seurauksena DFDS järjesteli oman yhtiönsä toimintaa uudelleen, ja 13.07.2010 alkaen sen toiminta jaettiin vain kahteen yksikköön, jossa laivaliikenne koottiin DFDS Seawaysiin sekä muut logistiikka- ja rahtitoiminnot DFDS Logisticsiin. Tuolloin DFDS Seawaysistä tuli osa laajempaa yksikköä, johon yhdistettiin myös DFDS Tor Line, DFDS LISCO sekä Norfolk Line. Kaikki vanhat nimet sekä brändit tullaan korvaamaan uudella DFDS Seaways-brändillä.


title: Brian Levinson

text: Brian Matthew Levinson (s. 27. lokakuuta 1982) on yhdysvaltalainen näyttelijä. Hän teki ensimmäisen elokuvaesiintymisensä "Predator 2:ssa" (1990). Sittemmin hän on esiintynyt muun muassa elokuvassa "Matilda ja lasten kapina" (1996) Michael Wormwoodin roolissa. Hän ei ole enää aikuisiällään työskennellyt elokuvissa.


title: Keef Hartley Band

text: Keef Hartley Band oli 1960-luvun lopulla perustettu jazzrockyhtye, jonka keulakuva oli Keef Hartley.


title: Keef Hartley Band

text: Keef Hartley perusti nimeään kantavan yhtyeen, jonka ensimmäinen pitkäsoittolevy "Halfbreed" ilmestyi vuonna 1969. Yhtyeeltä ilmestyi vielä viisi albumia ennen hajoamista vuonna 1972: "Battle Of NW6" (1970), DERAM SML1054), "The Time Is Near" (1970, DERAM SML1071), "Overdog" (1971, DERAM SDL2), "Little Big Band" (1971, DERAM SDL4) ja "Seventy Second Brave" (1972, DERAM SDL9).


title: Keef Hartley Band

text: Yhtyeen alkuperäiskokoonpano oli: Keef Hartley, rummut; Miller Anderson, kitara ja laulu; Gary Thain, basso; Peter Dines, urut ja Spit James, kitara. Myöhemmin yhtyeessä soittivat muun muassa Mick Weaver, urut; Henry Lowther, trumpetti, viulu; Jimmy Jewell, saksofoni; Johnny Almond, huilu; Jon Hiseman ja Harry Beckett.


title: Keef Hartley Band

text: Keef Hartley Band oli yksi harvoista brittibändeistä, joka esiintyi Woodstockin festivaaleilla 1969. Yhtyeen musiikkia on verrattu Colosseumiin, Blood, Sweat and Tearsiin ja Chicagoon. Keef Hartley itse oli aikaisemmin soittanut muun muassa John Mayall & the Bluesbreakersissa.


title: Timo Antila

text: Timo Antila (s. 22. syyskuuta 1980 Jurva) on suomalainen ampumahiihtäjä. Hän edustaa Jurvan Urheilijoita ja häntä ovat valmentaneet isänsä Erkki Antila ja Heikki Ikola.